Laimi le Praise and Worship - Chinland Today Media\nLaimi le Praise and Worship\nFebruary 16, 2015 12:15 am·2 comments\nPraise and Worship le Santhar Mino\nTulai mino tamsawn in praise and worship an duhnak san ih ka hmuh daan cu:-\nHla thu le awnmawi pawl an duh ruangah\nPathian biak daan zalen zetih thlengdanglam duh ruangah\nHillsong pawl ih hruaikaiawk daan cawntlak ti ruangah\nRam sung le ram leng ah “praise and worship” zawngih Pathian biak caan hmang kan tam zet thlang. Hivek, contemporary worship songs ruangah mino tamzet an thazang a thar ih nuam zet in Pathian an thangṭhat. Kan hla hlun deuh pawl ṭhimnakah, “Amazing Grace”, “How Great Thou Art” “Holly Holly Holly” le “It is Well” tivekpawl cu dunglam ah kan taan deuh ih santhar hla pawl, (ṭhangphawk hla) kan timi contemporary worship songs pawl sak nuam kan ti zet sawn thlang.\nMino pawl cun tulai hla ti men hman siloin, Mirang pawlih hla thar ṭhimnakah, “Oceans” “Hosanna” “Mighty to save” “One Way” “Draw me Close To You” “Lead me to the cross” “In Christ Alone” le “How Great is Our God” tivek pawl an uar ih Mirang worship hruai daan vek rori ih cangvaih an duh cih ih a tuah rero tla kan tampi zo. Minopawl cun kan hla hlun pawl dunglet hoih in tulai santhar hlapawl an dum deuh ti nak a si.\nKan kawhhran cio ah praise and worship style zawng in Pathian thangṭhat nuam kan ti tlang khawm ahcun hman peh vivo tlak a si ko. Asinan, kan kawhhran mipi in kan tlin lo ih worship leader pawl khalin kan tlin hrih lo ahcun thiam le thiam lo ih tuah ciamco ding mi thil a si lo.\nPraise and Worship Style ih Hruaiawk A Ṭhatnak\nHlan vek ringring in Pathian thangṭhat a theih lo. OT ih Pathian biak daan le NT ih Pathian biak daan khal a danawk vekin, Laimi pawlih kan Pathian biak daan khal, kan tleng vivo a ṭha. Christian kan si thok ih Pathian kan biak daan vekih Pathian kan ringring ahcun kan ṭhangso tinak a si ding. Ziangahtile, Pathian cu a thlengaw dahlo nan, a hnaṭuan daan cu a thleng ringring.\nMinung le minung hman kan biakawk dan a phunphun in kan thleng rero. Kan nelmi rualpi kan biak daan le mikhual kan biak daan tla a dangaw. Curuangah kan Pathian thangṭhat daan khal aṭha zawngih thleng le rem vivo ding cu thil ṭha asi.\nSanthar Pathian biak daan vekih Pathian kan thangṭhat tikah kutbeng men le hlasak men a si nawn lo, baan phar, laam le khir ih Pathian thangṭhat a si thlang. Mikhual vekih Pathian kan rak thangṭhat ṭheu mi kha santhar praise and worship style ahcun kan rualpi ṭhabik vekin Pathian thangṭhat a si. Pathian vekih thangṭhat si nawnloin rualpi vekih biak le thangṭhat ti khalin kan sim thei thotho.\nHivek lam ahcun Hillsong pawl le contemporary worship song pawlin hmai an hruai ih cawn an tlak zet. Praise and worship style ih kan khawm tikah mino tampi kan phur ih kan lawm, kan Pathian biak daan tla a danglam ih a nuam in a hahdam zet.\nPraise and Worship Style ih Hruaiawk Daan ah Ralring Ṭul\nA nuam zawng lawnglawng siloin, Pathian cu thinlung takin, a duhdan rorin kan biak ngah maw timi a thupi sawn. Kanmah duh daan le nuam ti daan zawngih Pathian biak a ol te. Kan duh daan ih kan biak ahcun kanmah le kanmah thangṭhatnak pe aw kan si ding. Asinan, Pathian ih in fial daan le in duhdaan vekih kan biak ngah lawngah Pathian a lungawi ding.\nKan awnmawi le hlapawl a phur um tuk aw tiih laam rero men ding a si lo. Praise and Worship style zawngih Pathian kan thangṭhat tikah kan kawhhran mipi zaten kan lungawi khawm maw tivek khal zohthiam ding asi. Praise and worship leader pawl lawnglawng tawngpa phurih phur khal a ngah cuang lo. Thlarau in kan khat ngai asile mipipawl khal lawm le nuam dingin kan hruai kai thei ding a si. Culo ih, kan mahte laam le phur ih kan phur ahcun “fanghi” phur a si ding. A rei hlan ah kan laam le lawmnak thli in a sem hlo men ding. Thli ih sem hman a ṭul lo men thei.\n“Praise and Worship” ti cu “Thangṭhat le biak” ti rori a si ko nan, a sullam kan theih daan, kan ruahdaan, hmuitin daan a rak bang aw thei lo ṭheu. Curuangah kan kawhhran le member pawl hrangah praise and worship kan ti tikah ziangmi kan tumtah, Pathian thangṭhat dingah maw, mipi nuamnak ding ah maw, asilole hla hruaitupawlih nomnak ding ah maw, tivekin Pathian in sunlawinak a co ngaingai pei maw timi pawl felte’n kan ruah ih kan lungkim khawm aṭul.\nKan praise and worship hla pawl hi Mirang ta le Kawl ta lehlin sawng vivo men kan si hrih ruangah kan kawhhran cio ah hmuar a nei maw tivek khal ruah ding a si. Mah te lawm ih lawm siloin zapi huap ih lawm thei nak dingah khawruah kan thiam aṭul. Kan nulepa ulenau pawlin teh kan tulai hla pawl, praise and worship hla pawl an sak tikah an nuam in an thlarau a luang maw timi tla ruah ding.\nPathian Biak Daan Dangdang\nLaimi cu kanmah te lungpuak ih Pathian thangṭhat hnakin midang zoṭhim ih Pathian be rero kan si hrih. Tui kan khawm daan pawl khal hi kan thleng danglam ngam lo, midang khalin hivekin an tuah tiih fehpi rero lai miphun kan si. Thil ṭha tuk lo khal kilkhawi vivo zuam zetpawl kan si. Tui praise and worship kan timipawl khal hi midang hnen ihsi kan zir mi thotho mi a si.\nAnmah vek ih kan ti thei lo caan khal a tampi ding. Ziangah tile, Miranpawlih Pathian biak daan le kan Laimi pawlih kan Pathian biak daan a danglamawknak a tampi. Curuangah hivekin mi khalin an tuah ti hnakin, kan kawhhhran ah kan tlin maw, kan Laimi hrangah a ṭha maw tivek khal ruah tel a ṭul bet. Ziangkim lak luh hmuahhmo men ding a si lo. Nga thliar bangin thil ṭha le sia kan thliarhrang thiam a ṭul.\nMirang pawl in awnmawi khawvel le nunphung ah in ciah neh tuk ruangah Mirang hla thu kan theih sun mi tla napin kan thinlung sung ah hna a rak ṭuan caan tla a tampi ko. Cuvekin, an awnmawi pawl kan dawt duahdo le kan uar tuk ruangah hmuar nei zet ih kan ruah caan tla a tampi. Mino pawlin sunglam hlimnak le lenglam hlimnak tivek khal kan thlir thiam a ṭul zet.\nThangṭhatnak Hla Phuahtu Pawl Hnen Ah\nLaimi in Pathian Amah rori thangṭhatnak hla kan neilo lawlaw ti tluk a si. Tui Mirang pawlih praise and worship hla kan uar tuk nak san khal hi, an hla thu ruangah a si. Pathian Amah rori thangṭhat upat peknak hla tampi an nei. Thimnak ah, “Nang cu sersiamtu na si, Thianghlim Thianghlim Bawpai” tivekin Pathian ih thiltitheinak le a ropitnak thangṭhat hla rori tampi an phuah suak. Cutivek cu sah tla a nuam zet.\nTui kan Lai hla pawl cu bualpak ih Pathian theih daan, bulpakih Pathian kan parih a ṭhatnak langternak hla a tam tuk. Pathian ropitnak le sunlawinak hrang thangṭhatnak hla 100% a um tuk lo. Tui kan lai hla Pathian thangṭhatnak hla pawl kan zoh tikah, Pathian lam 50%, minung lam 60% tivek zawngin thangṭhatnak hla kan phuah mi a tam deuh.\nCuruangah ṭong dang zawngin kan sim asile, hla nepnawi, hla ṭukṭak a tam deuh ti khalin kan sim thei ding. Mipi, zapi huap ih Pathian thangṭhangṭhatnak hla a mal tuk. Santhar mino tete pawlin midang hla daw lo dingah kan hla phuah thiam pawlin hla thar, Praise and worship hla pawl tam sinsin in, in phuah sak thei sehla kan ṭhathnem pi zet ding ka zum.\nPraise and worship zawngih caan hman kan uar vivo ding. Worship leader pawl khalin nun hlan ih thlacamnak nei sinsin uhsi. A hla sak lawng duh a theih lo, Pathian thu sungih um le a thu thlun hnu lawngah hla in hmuar a nei thei. Worship kan hruai tikah kan mipi ziangtlukin an thaw ti khal zoh thiam ding.\nMipi pawl khal thil thar zir uar ding. Hla thar khal zir uar ding. Thiam tum vivo ding. Hlan nun le hlan thil kaih fengfeng tum lo ding. A ṭul daan ih zirih thlengawk thiam ding. Jesuh dungthluntu kan si vekin, hminṭhatnak dingih cangvaihnak lam hnakin Pathian biak am sawn ding. Tulai kawhhran tampi cu Pathian hna kan ṭuannak ah kan buai tukih Bible siar le thlacam kan man lo ṭheu. Pathian biaknak caan riangri kan nei thei lo.\nRokhar Thang says:\non February 16, 2015 at 5:31 am\nUk Lian, Na ngan tha ka tituk. ih Megazine pakhat khat lo le Kawhhran tlau tivekah rak lo suah sak sehla a ngah kem. Thuhla in rawn sim lehaw.\non February 16, 2015 at 6:29 am\nDear U Rokhar Thang,\nA ngah tuk sokhaw.


Rabindranath Tagore | VCTH\nHome » Cahram » Rabindranath Tagore\nBy vcth on May 24, 2016.\nThuanthu sim thiamtu in thuanthu an sim tikah ngai a nuam ih a thlum cuang vekin sersiam mi pawl an mawi zia a phorhsuah theitu in calai thaimṭial thawn an phorh tikah a siar a nuam ih khawh theih a silo. Tagore tla cu sersiamnak pawl ih an mawi zia, man an neih zia a phorhusuah tu pawl lakah mawibik le fiangbik ih a phorhsuah theitu a si. Tagore cu calai lawng siloin awnmawi, ram thuhla, miphun thazang tharthawhnak ti pawl ah tla nasa zetin ṭan rak khuar tu a si. 1913 ah Calai lam in Noble laksawng tla a rak ngah. Togore cu India santhar Calai ih pa ti ih kawh mi tla a si.\nRabindranath Tagore cu May 7, 1861, Calcutta ah milian zet innsungsang ihsin a suak. Debendranath Tagore le Sarada Devi teih fate 13 sungih a nuatabik a si. A nauhak lai ihsin a nu in a thih san. A pa cu sumdawng a si vekin khual a tlawng ringring. Curuangah Tagore cu an hnen-um pawl ih kutsung in a rak ṭhang lian. Tagore cu tlawngkai le cazir ti pawl cu a paih lo nasa. Kum 11 a si in a suahnak khua Calcutta cu tanta in a pa khaul tlawn a thlun. India ram pumpuluk an tlawng. Nisuahnak saklam India, Himalaya tlang hram an thlen tikah Saya (Rabi) pakhat thawn an tong aw. Tagore cu cui Saya pa cu a kom ngaih zet. A hnen ah fimnak a phunphun a rak zir. 1877 kum 16 a si ah a biazai hmaisabik a suah. 1878 ah London ah Upade zir dingin a feh nan 1880 ah degree ngah loin a tlung sal, a tlawng kai a ṭheh suak lo. 1883 Dec ah Mrinalini thawn an nei aw ih fate 5 an nei, an fate 2 cu an pitling man hlan ah an thi. 1890 ihsin Tagore cu inntlei a suak ih Shilaidaha (tuih Bangladesh ram) ah a vai. A nufa pawl in an thlun. An leiram thar ahcun an harsa zet. Asinan hi hmun ah Tagore cu a ca lakih a hminthang bik mi Galapguchchha thuanthu 84 le Cabu pi pathum a ngan suak. A cangan mi pawl cu Bengali pawl ih nunphung, khawte nuntu khawsak daan tete a ngan tam.\n1891 ihsin Shilaidaha cu a suahsan ih Santiniketan (Calcutta saklam peng 150) ah an cer aw. 1905 ah a pa in a thih san ih ro a co mi pawl thawn Santiniketan ah Cazirnak, thlacamnak, cazohnak, cabu inn le hmuandum pawl a tuah. A cangan mi pawl cu Bangali pawl hnen lawng ah silo in miphun dang le leitlun pi in an uar vivo. Nov 14, 1913 ah 1913 kum hrang calai Nobel laksawng ngahtu a si ti an than. Asia mi ah a hmaisabik Nobel laksawng ngah tu a si.\n1878-1932 karlak ah Tagore cu ram 35 lenglo a tlawng. A tlawnnak kipah a calai, ram thuhla a ruah daan pawl cu mi a hlawm phah vivo. 1912 ah a ca miring ca ih leh mi nam ding in England ah a feh. Mirang biazai pu a si mi William Butler Yeats in thuhmai hruai a ngan sak. 1916 May ihsin 1917 April tiang USA le Japan ah calai thawn a pehpar aw mi zirhtu ah an sawm. Leitlun khawza ramkip ah zirhtu, thuron khawmnak (seminar) tipawl ah an sawm ringring. A khual tlawnnak ah Albert Einstein, Henri Bergson, Robert Frost, Thomas Mannn, George Bernard Shaw ti pawl thawn tonkhawmnak le thurel tlangnak tla an nei. 1927 ah Southeast Asia ah tla a tlawng. A netabik a khual tlawnnak cu 1932 Iraq le 1933 Ceylon ah a si.\nTagore ih ca ngan mi pawl cu India thuruah daan diktak le Hindu biaknak (Upanisad) thuruah daan hram ṭoh ih ngan mi asi. Tagore ih rauhnak ah India nunphung le calai cu a tawpnak ah a re lo ih Mirang nunphung thawn kom khawm a tum. Nisuah le nitlak ruahnak a kom khawm. Kum zabi 21 ih globalization kan ti rero mi cu Tagore ih lung sungah a rak kheu zo.\nTagore in bulpak thianhlimnak ti cu thupi zetin a ruat. Thianhlimnak ti tikah thinlung thianhlimnak ihsin nuncen ziaza ah ti kha nasa zetin a feh pi. A thianghlim mi lungthin cu man nei mi a si, tang a dor, a nun a nem, thudik thuhman a hawl ringring. Cui a thianghlim mi lungthin cu Pathian hnen ihsin a ra mi a si. Cutiih a ruahnak cu biaknak le calai lawng ah siloin ram thuhla lamah tla thil thupi zet a rak si. Mahatma Gandhi ih ruahnak thawn tla tam zet an bang aw ih amah Tagore tla Gandhi ih cangvaihnak tha a petu pakhat a si.\nTagore ih ngan mi ca pawl a tam sawn cu Bengali in asinan miring in tla amah ten a let sal. A kum 70 a ti hnu in zuk tla a suai. Hla tla fing 100 leng lo a phuah. “Tagore kan Bengali ih sui lukhuh” ti in Bangladesh ih rampi hla (national anthem) ah an sunloih. Tagore cu Aug 7, 1941 ah leitlun a suah san ta. A thih hlan nazi 1 ah a netabik biazai pakhat te a ngan ta, nan a ṭheh suak lo.\nNitlaknak ram pawl in hriamhrei le thazang thawn leitlun nam nuai an tum rero lai ah Tagore cu Calai thiamṭial thawn ṭanṭhat a rak khuar. Bengali miphun le India ram lawng a cawisang siloin Asia ram, Asia mi pawl in cawi sang thluh. A ruahnak, a hnaṭuannak pawl tla cu tu ni tiang zoh a nuam, siar a nuam ih man a nei ringring lai. Leitlun san deng tiang man a nei ringring ding.\nOne Response to Rabindranath Tagore


VCTH | Archive | Khual Tlawnnak\nHome » Archives by category » Hmun Le Hma » Khual Tlawnnak\nChinmi lakih Music Zirsangbik, Salai Tawna Ka Tlawn Nak (Part 1)\nPosted on December 16, 2013 by vcth and saved under Khual Tlawnnak\nSalai Van Cung Lian (UK) Salai Tawna cu a thei lo tu kan um lem ding ka zum lo. Music lam ah Chinmi ah zirsangbik lam pakhat a si. Chin National Day tinten kuat kai awk phah in kan lam phah in, kan ong ringring mi “Yakhine yoma taung dan neh…\nComments Off on Chinmi lakih Music Zirsangbik, Salai Tawna Ka Tlawn Nak (Part 1) / Continue reading →\nZinghmuh Tlang Kainak\nPosted on November 9, 2013 by vcth and saved under Khual Tlawnnak\nSalai Van Cung Lain Falam kan inn sangkate ihsin ka nauhak lai ten Zinghmuh tlangtluan ka rak cuan ringring ṭheu. Cu tawk lai-ah leilungpi hi hivek tlang lawnglawng in a khat thluh dingah ka rak ruat. Pathian thil tuah hmun rawn, a saa, a dainak hmun pawl tampi a um ding ti…\nComments Off on Zinghmuh Tlang Kainak / Continue reading →\nBen-Nevis Tlang Kainak\nPosted on October 17, 2013 by vcth and saved under Khual Tlawnnak\nSalai Van Cung Lian (UK) Kan leitlun ah minung hi kan duh mi le kan paih mi hi kan bang aw cio lo. Kei hi Laitlang ih ṭhanglian ka si vekin tlangpar kai paih zet pawl ka si. Ka thlennak ramkip ih a sangbik an timi tlang pawl ah kai thei ka…\nComments Off on Ben-Nevis Tlang Kainak / Continue reading →\nWales Ramih Tlang Sangbik Kan Kainak\nPosted on October 10, 2013 by vcth and saved under Khual Tlawnnak\nSalai Van Cung Lian/ Salai Cung Luai Wales ram hi United Kingdom (UK) sung um ram pakhat a si. England, Scotland le Wales ram thum kom hi Great Britain tiah kawh a si. Himi ram thum sungih ummi pawl hi British an ti. England ram sung lawng ih um pawl…\n2012 Kawlram Tlawng Tambiktu Ram 10\nPosted on June 27, 2013 by vcth and saved under Khual Tlawnnak\nRam uk-awdaan a thleng aw veten leitlun ram tampi in Kawlram cu an sikwinsa zet. Pursum lam in siseh, hmun le hma zoh duh (Tourist) in siseh an ra lut celcel. Kan dung kum 2012 Kawlram ih a ra tlawng tambiktu ram 10 cazin cu a tanglam bang in a…\nComments Off on 2012 Kawlram Tlawng Tambiktu Ram 10 / Continue reading →\nPhunhra Result Zohnak ah Tlawngta pakhat Thi\nPosted on June 9, 2013 by vcth and saved under Khual Tlawnnak\nTanitari ramthen, Dawai, June 8, BEHS 1 ih phunhra ongcazin zohnak ah tlawngta fala pakhat lungturnat in a thi. Tlawngta nui’ hmin cu May Myo Thu Zar Aung a si ih kum 16 a si. A sen lai ihsin lungturnat nei a si ih BEHS 1 ih phun 10 phi…\nComments Off on Phunhra Result Zohnak ah Tlawngta pakhat Thi / Continue reading →\nSui, Dollar le Thilman: Man Pek tul loin G-Talk ah Suthlam A Theih\nPosted on July 30, 2011 by vcth and saved under Khual Tlawnnak\n. G-talk Account ihsin kawlram sungih Sui man, US Dollar, Singapore Dollar, FEC, Datsi man, Fangfai man, Pe phunphun le Siti man pawl man lo rori’n ziangtik lai can khalah suthlam theih ringring a si. Cui paisa le thilman suthlamnak service cu mai G-talk ah neih duh asile, G-talk Account…\nFalam le Rih Phun 10 On Cazin\nPosted on June 6, 2011 by vcth and saved under Khual Tlawnnak\n. 1.No(1)BEHS Tlawngta umzat – 125 + 137=262 Aphi tu – 124 + 133 = 257 A ongtu – 27 + 27 = 54 Zatek – 21% . 2.No(2)BEHS Tlawngta umzat – 65 + 91 = 156 Aphi tu – 61 + 90 = 151 A ongtu – 12 +…\nComments Off on Falam le Rih Phun 10 On Cazin / Continue reading →\nValentine’s Ni Cibai\nPosted on February 14, 2011 by vcth and saved under Khual Tlawnnak\nA sunglawi mi Duhdawt awtu pawl ih ni ah VCTH in duhdawtnak thawn cibai kan lo buk. Duhdawt awtu pawl ih ni ah papar a co lo tu lengnu pawl tla tui kum sungah lungduh valpa tong thei ding in thlaza kan lo cam sak. Valentine’s ni cu duhdawt awtu…\nComments Off on Valentine’s Ni Cibai / Continue reading →\nVCTH Christmas Cibai\nPosted on December 11, 2010 by vcth and saved under Khual Tlawnnak\nLeitlun khuaza ramkip ih a um mi duhdawtmi Nu le Pa, U le Nau, ṭhian le rual tla nan umnak kip ah dam le lungawi in nan um ding ti zumnak thawn VCTH in Cibai kan lo buk. Kannih Chinmi hrangah cun Christmas cu Biaknak thu le hla, dun le…\nComments Off on VCTH Christmas Cibai / Continue reading →


Tlangval Pakhat In Het Leh Chet Tin Kum 5 Sung Fala A Try, A Cemnak Ah Fala In Khukbil In “In Tlansan Hram Aw”A Ti – Meifar\nNovember 24, 2021 admin Leitlun 0\n“Fala le uite cu a culnel paihpaih ih ta” an rak ti ṭheu nan tuiṭum ih thilthleng ihsin a diklo ti a langter. Mah thawn milaw lo ding rose pangpar lo tum rero cu a hling in mi a sun sawn.\nChina, Anhui hmun ih thilthleng hi tulai ahcun a lar zet. Tlangval pakhat in fala a try rero, an tlawngkai lai ihsin arak try zo. Kum 5 sung cu beidong loin a ngiar rero, a duhthu a sim tikah fala in arak cohlang lo. Asinan “Ka tum maw ruh saruh” tin a duhdawtmi fala cu a ngiar lai thotho.\nFala in arak ning tuk ih a tuar thei nawn lo, a cemnak ahcun a hmaiah khuk a bil ih mitthli thawn, “Zangfahten in fehsan hram aw, keimahten in umter aw” a ti. A pekmi pangpar khal a hlonsak ih a hringnun ra hnaihnok nawn lo dingin zangfah a dil ciamco, video sungah cun tlangval hi a tlan duh cuang lo ih a kiangah a to ih a lem tum rero lai.\nZiangtin an um vivo ti cu theih a si lo, online mipi ṭhenkhat in ‘Fala ih duhhrilnak hi na upat thiam ve a ṭul, a lo duhlotu cu va hnaihnok nawn hlah” an ti. Asinan ṭhenkhat in “Hi tluk ih lo duhdawttu cu na tong nawn zik lo, a hrangah caanṭha pesal aw” an ti ve thung. (Nangteh ziangtin na ruat? comment ah aw)\nThantlang Inn A Kang Sal


Nav ← |Surah 23. Al-Mu'minun → ←|Juz 18. Qad aflaha→ ← |Ruku 1. Success of the Faithful → ← |Hizb 35 | → ← |Ayat [23:0]→


Hmaiton Archives - Page 3 of 7 - Chinland Today Media\nPu Andrew Than Kip Luai Thawn Hmaiton Thusuhnak\nKan Chin mi lakih pilot hnatuan thawn rak hlawhtling zet tu Pu Andrew Than Kip Luai thawn hmaiton thusuhnak kan nei. Na suahkehnak thuhla in sim thei pei maw? Falam peng, Zathlir khua Pu Thang Cung Nung le Pi Kai Siin ih fapa a pahnihnak Than Kip Luai ka si. June thla ni 19, 1939 ah Zathlir khua ah […]\nby CT Media ·\tFebruary 8, 2015 ·\nM3 Coordinator Pastor Lal Lian Zual Le Chinland Today Suhtonnak\nCT : Na thuanthu tawi, Na hmin, nu le pa hmin, suahnak khua, na innsang, tuih umnak, na hnatuan le na thuken tipawl? LLZ : Ka hmin cu Jeddidya Lal Lian Zual ka si. Hawipipawl cun Zuala in ti ttheu. Macuangte pa ti tla’n in ko. Ka pu Pakam hi Laitlang Cicai khua a si ih ka pa Sa Tin Ral cu […]\nRev. Evan. Lal Eng Lian Le Chinland Today Suhtonnak\nCT : Na hmin, na nu le pa, na suahnak khua, unau paziat na nei, Na innsang dinhmun, khui tawk ah na um? LEL : Ka hmin cu Lal Eng Lian a si. Ka suahnak khua hi Falam peng Selawn khua ah ka suak. Suahpi unau pa 8 kan si ih mipa 2 nunau 6. Ka insang cu ka nupi hi Ngam […]\nby Mai Daidim ·\tOctober 30, 2014 ·\nCT :: Tulai hi facebook online ah na ttang ttha zetih kan Chin mino pawlin calai kan buaipidan hi ziangtin na hmu? Kh :: Mino pakhat cio ih zuamnak par ahcun a lungawi um zet ka ti. Poi ka timi pakhat cu hitivek ih mahte rak zuam rero mino pawl hi bawmtu, somdawltu, le kaihruaitu pawlkom tivek simaw, mithiam upa […]\nby Mai Daidim ·\tJune 20, 2014 ·\nSalai Ting Lian Mang le CT Tonawknak Chin Phunpi Ni (Chin National Day) ah caankaitunu tein ‘Salai Ting Lian Mang’ tiih a run kawh veten mipi zabeng aw le hmuahnak au-aw cu hall khat in a rung thang durdo. Falam hnen lawng siloin Hakha, Mizo, Tedim le Paletwa lam tiangin an uar mi le an thiam theh mi.. ramsung um, […]\nby CT Media ·\tMarch 13, 2014 ·\nCT Le Chin Mino Rinsanmi, CW, CT le VCTH Media Pawlih Cahram Nganttheutu, Falam Bualrawn Tlawng Ek-inn Saknak Hrang Le FYC Hrangih Tlan Zuamnak Teltu Salai Van Cung Lian Online Tonawknak CT :: Na hmin pum , Na suahsemnak na lailungrawn khua, Nu le pa, u le nau pawl le an hnatuan le an umnak pawl tla theih kan caak […]\nby Mai Daidim ·\tNovember 11, 2013 ·\nSALAI VANRUAH le CT TONAWKNAK CT:: Cibai, Pathian zangfahnak in dam in na rak um ding kan zum, CT thawn mallai komawknak can in pe thei kem? Salai Vanruah: Pai’ zarah ka phulo khopin ka damcak. Hivekih duhsaknak in cotertu Pathian hmin ka thangtthat. Cun, tawlreltu le ttuanvo neitu nan zate par khalah ka lungawi zet. CT:: Na suahnak khua […]\nby Mai Daidim ·\tOctober 20, 2013 ·\nCT :: Na thuanthu tawi, na hminpum, nu hmin, pa hmin, na suahkehnak khua, suahpi unau le a tuih na umnak le na innsang dinhmun in sim siangzat? FCB – Ka hmin cu Francis Cung Bik a si. Rev. James Ṭial Dum le Daw Nawl Hnem teih fapa 3nk ka si. Falam ah ka suak. Suahpi unau mipa 3 le […]\nby CT Media ·\tOctober 16, 2013 ·\nDr. Ngun Cung Lian: Dindan Hrampi Thu Interview\nMyanmar rampi 2008 Dindan Hrampi (Constitutions) thu thawn pehparaw in, 7Day News cun Dr. Salai Ngun Cung Lian cu thusutnak an tuah. Amah hi CNF le UNFC dintu ah a tel ih Indiana University ihsin Doctor of Juridical Science Degree ngahtu a si. Atu ah Myanmar Dinsalnak (MPC) ih Daanthu Thuron tuantu a si ih tulai an buaimi 2008 Dindan […]\nby Henry Mang ·\tOctober 10, 2013 ·\nSoe Thein: Myanmar Miphun Cu Lalnak Ngahnak Dingah Thuatawk Hmang\nMyanmar rampi President zung ih tlangbawi U Soe Thein cu thusuhnak an tuah. Q: Acozah term hrek a luan thlang ih ziangmi tuah theimi nan nei? ST: Party tampi thawn kan pawlkomaw, kan nai aw. Suu Kyi rori hman hluatdaw sungah a um thei thlang. Cun, kum 60 sung khawthim sungih ummi rampi cu hmakhatte ah thlengaw thluh ding cu […]\nby Henry Mang ·\tOctober 2, 2013 ·


HLAWHTLINNAK THUTHUP – Falam Baptist Church\nMinistries, Shema News\nSolomon Val H. Thang\nLaimi U.S.A kan thlennak hi caan tawkfang a rei vivo thlang ih atu ah kum nga ihsin kum hra karlak kan tambik ding tiah ka ruat. Laimi hrekkhat cu rammi sinak a ngah zo tla kan um vekin hrekkhat cu ngah thei ding ih zuam rero laifang tla kan si ding zum a um. Ramthumnak kan thlen hnu kum ruk kum sarih sung laimi pawl ih kan dinhmun kan thlirsal tikah kanmah le tawk cio in pumcawmnak le nuntukhuasaknak hrangah kan ti theitawk in kan zuam, kan tuan cio ih ahlan kan ram ih kan nuntukhuasak dan thawn thahthim cun lei le van in a dangaw ti sehla a sual lo ding. Inn le lo thatha, mawtawka thatha, hnipuan thatha, thil le ri thatha kan hmang thei, kan dinhmun atawk pam diriam a umzet. Asinan laimi mipum 99% ih kan pumcawmnak hnatuan hi kulihlawh (thazaanghmang ih hnatuan) a si tikah upa (kum 60) hnu ih thlen hi cu ziangawktittha, mino deuh le hitawk ih thanglianmi kan fale pawl hrangah cun hih dinhmun ih um ringirng ding le nuamaw tawk men ding kan si lo, tiah ka ruat. Pathian ih tumtahmi khal hih dinhmun tiang lawng si ding hi cu ka zum hrimhrim lo. Curuangah tuihnu kum hra ah ziangmi kan tuah ding, kan fa le nau pawl ziangvek hnatuan kan tuanter ding, ziangtin hnatuan thatha kan ngah thei ve ding timi hi atu ihsin timtuahnak le hmuitinmi kan neih ding hi a thupizet. Tu ihsin timtuahnak ka neih lo ih kanmah le kanmah kan somsoawk lo asile ziangtik hmanah kulihlawh dinhmun ihsin kan luat thei dah lo ding. Cuih dinhmun ihsin kan luat theinak dingah Laimi nu le pa le thangthar nonawn pawl in tuanvo tumpi kan nei. Cutiih thansonak le hlawhtlinnak kan hmuh theinak dingah minung lam ih kan zuam thei mi le kan tuah tulmi tampi lak sung ihsin tawkfang kan run tarlang ding.\nTuihnu kum hra ah ziangmi kan tuah ding, kan fa le nau pawl ziangvek hnatuan kan tuanter ding, ziangtin hnatuan thatha kan ngah thei ve ding timi hi atu ihsin timtuahnak le hmuitinmi kan neih ding hi a thupizet.”\nMirang tong le ca thiam tengteng kan tul\nHlawhtlinnak lamzin ih in hruailut theitu thil thupi pakhat cu tong thiam hi a si. Khuitawk hmun kan thlen khal ah minung pakhat le pakhat kan pehtlaihnak (commnunication) in neihtertu thupibik pakhat cu tong hi a si. Tong dang phunkhat kan thiam a si ahcun thil dang zianghman kan thiam hrih lo hmanah midang hnakin dot khat kan sang zo. Laimi pawl hi Pathian in tonglam ah in thluasuah ih kan ramsung khal ah tongphun tambik thiam miphun kan si ding, tiah ka ruat. Mirang tong kan tong tik khal ah kan unau kawl pawl hnak in kan awphawi le kan awsuah (pronounciation) a hman ih a mawi deuh. Ramthumnak kan thleng tikah mirang tong hi Laimi kan zate in lo theih lo ih kan zir hrimhrim tulmi leh thiam tengteng ding ih kan zuam tulmi a si. Cuvek thotho in mirang ca khal hi saangtuk kan thiam ciamco lo hmanah malte tal siar thei, ngan thei ding in kan zir a tul. Hnatuannak ah hnatuan felbik, thiambik, cakbik hi Laimi pawl kan si, ti sehla a sual lo ding; asinan ca kan thiam lo le tong kan thiam lo ruangah kan co ngah dingmi dinhmun thatha kan sunral phah theu ka hmu tikah ka thin a nazet theu. Curuangah a thiam hrih lo pawl thiam dingin kan zuam a tul, malte ti thei deuh pawl khal in thiam sinsin dingin zirpeh vivo kan tul. Hitawk ram ih thanglianmi mino pawl khal in mi hmai ih tong dan le pumcawmnak ih hman tlakmi tong thatha pawl kan zir vivo a si ahcun ni nikhat ah Laimi hi International level khal ah hlawhthlinnak kan hmu thei ve ding.\nMipawlkom thiamtu si kan tul\nLaimi pawl ih kan hlawhsambikmi pakhat le zir kan tul tuk lai tiih ka hmuhmi pakhat cu mipawlkom thiam hi a si. Mipawlkom thiam sinak in minung pakhat ih nunnak tampi a thleng danglam thei ih hlawhtlinnak khal in pek thei. Mipawlkom thiammi kan si ahcun kan co ngah thei dingmi (opportunity) thil pakhatkhat a um tikah midang hnak in kekar karkhat kan kar zo. Mipawlkom kan thiam ahcun rualpi, mitheih tampi kan nei thei ding ih cuih pawl cun bawmtu kan tul caan ah kanmah hrangah bawmtu tha an si leh ding. Hmeltheih tampi neihnak in thiltampi kan tuahsauk thei. Ahlan ah cun kan unau mirang pawl hin daan le dun vekin an thlun thluh ah ka ruat theu, asinan ka hmuhsuak vivo mi cu hnatuan tha pakhat ngah dingah mah milai, mah rualpi, mah hmeltheih pawl duhsak an nei ih a phunphun in ngah theinak lamzin an hawlsak theu. Mirang an sinak ruangah daan an thlun fekfek cuang lo ih an duhzawng ngahthei dingah daan lo ih thil an tuahmi tampi a um ve. Curuangah mirang pawl in an ti theu mi cu “ziangmi na tuah thiam” (what you can do) timi hnak in “zo na thei”(who do you know) timi hi a thupi sawn an ti theu. Curuangah mi hlawhtling pakhat si kan duh a si ahcun kan umnak kan kawhhran, kan khuatlang le hna`uannak ah mipawlkom thiam dingin zuam ringring ding hi thil thupizet pakhat a si ve.\nA tha lam ih hmuthiam le ruatthiam kan tul\nMi pithling pakhat sinak ih tahfung pakhat cu thil hi a tha lam zawng ih ruatthiam le hmuhthiam hi a si. Thil hmuahhmuah a tha lam ih hmuh thei ding cu a harzet men thei, asinan thatnak lam in kan hmuthiam ringring a si ahcun thil tampi kan tuahsuak thei ding. Thil hmuahhmuah a tha lo lam ih hlirtu le hmu ringring tu kan si ahcun mi hawizawnglo ka si, tihi mah le mah theithiamawk a tha. Hnatuannak ah kan rualpi pakhat cu thil hi a tha lam in a hmu thei dah lo, thil tha kan tuahmi hmuahhmuah khal hi a sia zawng hlir in a hmuh ringring. Cuvek pawl cu “Negative thinker” tiah an ko ih zohman ih a kiangah an um peih lo ih biak khal an biak peih lo, zaangfahza a si. Cuvek mizia neitu pawl cu khuitawk khal ah mi hruaitu tha an si dah lo ih, hruaitu an tuan ngah pang hmanah rualpi in “hi nu hi pa cu hna tuanpi a har, hna tuanpi a theih lo” ti an hlawh theu. A tha zawng ih hmuhthiam le hmuhduhnak thinlung kan nei lo ahcun ziangtik hmanah midang thawn hantuan tlang kan theih lo vekin rualpitha khal kan nei dah lo ding. Thil hmuahhmuah a tha lam zawng ih zohthiamtu le hmuthiamtu cun kawhhran le khuatlang hnatuanak khalah mi ih rinsanmi le ngaisangmi an si theu. That lo lam ih hmu ringring, ruat ringring tu kan si ahcun hlawhtlinnak hrangah dawnkhamtu kan nei ringirng ti hi laimi pawl in kan theih a tulzet.\nMah le mah zumngamnak neih kan tul\nLaimi pawl ih kan hlawhsamzet mi thil pakhat cu mah le mah zumngamawknak kan neih lo hi a poizet. Mah le mah zumngamnak timi hi kan thanlennak khua le ram, nu le pa, insungsang tlunah tampi a hngataw vekin zir theimi le zuamtheimi tla a si ve fawn. Hrekkhat cu tong kan thiam lo ruangah ah kan tih a hrut, cu’h tihnak in “ka tuahthei, ka ti thei” timi zumnak a hloter theu. Thuthimnak ah U.S.A ka thlen pekte lai ah mirang pawl in in biak ding le ka tih tuk theu; ziangahtile an tongmi ka thei lo pang ding, ti ka phang. Asi lole in biakmi ka letsal thiamlo pang ding ti ka phang. Cuih ka thinphanmi cun in biak ngaingai tikah ziangsi in biak timi tha te’n ngaitheinak kha a hloter, a vaivuanter, aruang cu tong kan thiam lo le kan thei ngaingai lo ruangah a si. Mah le mah zumngamnak kan nei thei lo mi hin thil kan ti theimi le kan tuahthei rorimi tla kan tuah ngaingai tikah tuah thei lo ah in canter theu. Kanmah le kanmah hman kan zumawk ngam lo, kan rinsan ngamawk lo ahcun midang ih rinsanmi le zummi si hi cu a harzet. Curuangah ziangziang kan tuah khal ah kanmah le kanmah zumngamnak (confidence) kan neih le lawng ah midang thinlung kan la (influence) thei ding ih kan hruai thei ding. Mihlawhtling si theinak dingah mah le mah zumngamnak (self-confidence) nei ding hi laimi pawl ih kan tulzet mi thilpkhat a si.\nFimzirnak ngaina/uar kan tul\nZirnak kan colhsan ni cu kan nunnak kan sunralnak a thohnak ni a si. Fimzirnak ka ti tikah phunsang tlawng kai ih cazir lawng hi fimzir a si cuang lo. Zing kan tho ihsin kan hmuhmi, kan tonmi le kan theihmi pawl ihsin zir ding le theih dingmi thil tampi a um. Kan kiangkap ah fimnak in pe theitu thil le ri thatha a um theh, cumi pawl hmangin kan tuahtheimi, kan ti theimi thil tampi a um. Ziangmi kan thiam duh, ziangmi kan thei duh; hawl ding le zirzoi ding a um theh. Curuangah kan thei duhmi, kan thiam duhmi thil pakhat hi fumfezet in kan zir kan thiam a tul. Fimthiamnak zir peih ringring tu, zuam ringring tu kan si ahcun ziangtik hmanah mi dungah kan um dah lo ding, mi hmai ih hruaitu kan si ringring ding. Asinan zirduhnak le theih duhnak thinglung kan nei lo ih a ol mi lamzin kan thlun ringring a si ahcun mi dung ah kan tang vivo ding ih netabik ah cu khuitawk khal in hmantheih lo mi ah kan cang leh ding.\nCule a hleicein laimi mino tampi in phunsang fimthiamnak (College, University) hi ka ngaina a tul, High School theh ih duhtawk men kan tamtuk hi poi ka ti zet. Tu ah cun zianghman a lang hrih lo men thei, asinan tuhnu kum 10 kum 15 ah unau dang, hnam dang pawl in in tan theh leh ding ti ka ruah ahhin poi ka ti zet. Curuangah caan tha kan neih lai ah sullam a nei lo mi leh thansonak in pe thei lo dingmi thil pawl tuah rero hnak in hlawhtlinnak in pek theitu fimthiamnak zir hi kan uar a tul. Phunsang fimthiamnak kan ngaina ih kan zuam le lawng ah tuhnu kum hra ah kan lai mino pawl in Company thatha le sizung thatha ah dinhmun sang, hnatuan khung kan tuan thei ve leh ding ih miphun dang lak khal ah zohthimtlak mithmaitha neitu kan si thei ding.\nPathian ih zaangfahnak le khuakhan lairel duhsaknak ruangah kan nih vek lothlo ih pumcawmmi tla atu ah cun duhtawk in mi khua mi ram ah kan nungcang thei ve thlang.”\nPathian kan hngilh lo a tul\nHlawhtlinnak kan hmuh theinak dingah a thlun ih thu pawl hnak in a thupibik miangmo cu Pathian tihzah le a duhnak thlun hi a si. Laimi pawl ramnuam kan thlen theinak hi kan fimnak le kan thiamnak ruangah a si hrimhrim lo. Pathian ih zaangfahnak le khuakhan lairel duhsaknak ruangah kan nih vek lothlo ih pumcawmmi tla atu ah cun duhtawk in mi khua mi ram ah kan nungcang thei ve thlang. Kan miphun in tungdingtu hi kan biakmi a nung kan Pathian a si ti hi kan theihhngilh hrimhirm lo ding a thupizet. Kan biakmi kan Pathian kan thlahthlam pang a si ahcun a poizet leh ding. Hi dinhmun in cotermi hi kan hrangah tumtahnak a nei tengteng. Cuih a tumtahnak cu ziangmi a si ti thei tum in Pathian duhnak a thluntu miphun kan si a tul. Isarel miphun pawl in nelrawn ah Pathian an hngilh ih milem biaknak an nei le ve te’n an hnen ah natnak le thihnak a thlenter ih Pathian ih tumtahnak sung ah an thlengsuak thei lo. Cuvek in kannih Laimi pawl tla Pathian duhnak ziang a si ti thei lo in kan duhduh in lei tisa duhnak milem kan biak pang asile Pathian tumtahnak sungah kan lut thei lo ding. Thluasuah co mi miphun ihsin camsiatmi miphun kan si pang ding phan a umzet. Curuangah Laimi pawl hi a nungmi Pathian biatu miphun kan si ti hi tu rori khal ah siseh lehhnu kan tesinfa tiang khal ah kan rohta dingmi ro sunglawibik a si.\nA tlun ih ka ngan mi (6) pawl hi kum nga kum ruk sung ka hmuhton mi ihsin ka hmuhsuakmi le lo theih lo ih kan tuah tul ti ih ka ruahmi pawl an si. Himi pawl hi kan zuam thei vivo a si ahcun nikhatkhat ah mi ih rinsanmi miphun kan si ding ih kan bulpak nunnak ah hlawhtlinnak kan hmu tengteng ding. U.S.A thleng zo mi laimi hmuahhmuah in kan tuah ding mi le tuah lo dingmi thil tampi a um. Hlawhtlinnak hrangah kan theihtulmi thil tampi a um hrih ih remcaang a si le kan ngan peh vivo leh ding. Laimi a kilkip ih kan thangso theinak ding hrang ah Pathian in thluasuah in pek cio hramseh.\nTagged with Falam Baptist Church Battle Creek, Solomon Val


USA in Haiti mi minung 60,000 tlung ter ding | VCTH\nUSA in Haiti mi minung 60,000 tlung ter ding\nHome » Thuthang » Leitlun Thuthang » USA in Haiti mi minung 60,000 tlung ter ding\nBy vcth on November 21, 2017.\n2010 Haiti ram linghninnak ruangah USA ih a langin rak um, hnatuantu Haiti mi minung 60,000 tluk cu Trump cozah in an ram ah an tlungter sal ding tiah theih a si.\nHomeland Security Department in, “Haiti ram tla an dinhmun a ttha vivo thlang. Curuangah US ih a langih a ummi, temporary residency permit ih um, pawl cu tlunter an si ding. Haiti mi pawl hrangah timtuah awnak caan kan pek ih hi tlunternak cu 2019 in thok a si,” tiah an than.\nCongress ah Haiti pawl um theinak caan thla 18 sung sauter bet dingin dil a si. Haiti President Jovenel Moise tla in Haiti ram cu duh vekin a tungding aw thei hrih lo ruangah a rammi pawl US ih um theinak caan Trump cozah in tthan dingin dilnak a nei. (Yahoo News)


Abani may refer to:\n* Abani, East Timor, a suco in East Timor.\n*Chris Abani, a Nigerian author.\n*Abani Roy, an Indian politician.\n*Abani Bari Achho, a Bengali poem.


Sunday Thuthang - Sept 18 by Noah Biaka - issuu\nSunday News Nipi Ni 18 September 2011 News Cumi ihsin Pathian a zum ih nun thar a cotu Kawl 2 le Lai 3 an zatein mi 5 in FCC kum 6 kim Birthday zing ah baptisma a la ih Rev Bawi Thian Thein in a neih sak hai. September 16 zing ihsin kan Church Pastor Rev Bawi Thian Thein cu Johor Baru lam ah thlacam sak le vehvaihnak a nei. September 17 sun ah kan Assistant Pastor Rev Daniel Hrang Peng Ling cu Ipoh lam ah hna`uannak hmun le hma zoh in khual a tlawng a si.\nPastor pawl khual hlat an tlawng!\nFCC kum 6 kimcam September 11, 2011 Nipi Ni Pathian biakkhawmnak cu FCC kum 6 kimcam Amah thang`hatnak thawn caan kan hmang tlang. 11am ihsin Praise & Worship hruaitu Salai Than Cung Nung, Salai Piang Te le Mai Maa Ruat tla cu pulpit parah an thleng ih Salai Victor Dawt Hluan in apnak thla in cam sak hnu ah hla fing 5 kan sak.\nKan riahsiatpi a si!\nazine le thusimnak caan tawi pe in kan sunloih ve a si. Pathian duh uh, Bible duh uhla Pakhat le Pakhat duhdaw aw uh timi thu 3 te in cahta.\nRick Warren ih nganmi cabu Tumtahnak ih Fehpimi Nunnak sungih zirnak 27 Sualforh Nehnak timi thulu Upa Sunday School zirnak in kan peh.\nSalai Pa Bawk, Hangtuah Zion homecell ah a ummi ih hringtu a pa Pu Thang Suan, 82, in Toungphila ah September 13, 8.30pm ah Pa hnenah in cawlhsan. Kawlram ruakvui caan thawn deng aw in September 14, 3.30pm ah Salai Pa Bawk umnak ah Kawhhran in thlacam saknak thawn khawmnak kan neihpi a si.\nCuticun Salai Thawng Ci in Thlawsuahnak Ruah ti hla in hruai ih kan sak `heh in Saam 37:1-2, 5-6, 1819, 2326 Bible a sawn aw in kan siar tlang. Cule Bwipaiâ€™ thlacam kan cam.\nCumi `heh in Sunday School nauhak pawl in Bible siar in hla an sak.\nNau thar kan nei! Baptisma latu panga kan nei a si!\nTaman Cheras Yulek ah a ummi Salai Mang Awi le Mai Vasty Te Te teih hnen ihsin fanu Phoebe Ram Chuan Mawii, 3.2kg, Ampang siizung, Sept 12, 1.52pm ah damcakzet in an hring thei!\nEvan. Paul Lal Ruat Eng le Evan Joel hmangin August 29 ihsin September 10 tiang camping Sungai Buloh ah neih a si.\nAssistant Pastor Rev. Daniel Hrang Peng Ling in khualhmuahnak le thuthannak a run nei cih. Tuih `um hi kan KLBC ih kan pu Rev. John Kok ih kum 49 kim suahni khal a si ih Kawhhran in upatnak birthday card le Shekhem mag-\nSunday News Nipi Ni 18 September 2011 News Joshua in tettikhaannak a nei. Cuih hnu ah Pabu pawl in Kut Zung Ong Zom In ti hla laam thawn thang`hatnak in caan an hmang.\nU Mang khal in tettikhaannak a nei. Cumi `heh in Maluri Kepong homecell ihsin Khawruahhar Bawipa ti thang`hantnak hlarem an sak.\nPandan Inda ah!\nMEC Suncaw an ra do 2011 September ni (13) ni zinglam nazi (11) ah Ms Jenney le Ms Swe Yung te kaihhruainak in Banner of Love Church Nubu tuanvo neitu (14) pawl cu suncaw suancia thawn MEC ah ra in MEC tlawngta nauhak pawl suncaw an daar. Tlawng hnatuannak le an cazir dan, tlawng saya pawlih tulsamnak pawl sutronnak khal an nei. Cuih tonkhawmnak ah MEC Board Director Rev. Daniel Hrang Peng Ling leh tuanvo nei MEC tlawng saya/mah pawlin tlawngih tulsam mi pawl simkhawmnak an nei a si.\nPandan Inda, Ampang ah a ummi Salai Khaw Lian Sum le Mai Ni Hlei Sung teih innsang ah September 12, 7pm ah Church Pastor in thlacam vehvaihnak a nei.\nRawl ul thlacam khawmnak!\nCun Camping kai pawl hnen ihsin Ko Saw Myat Tun in tettikhaannak a nei.\nSeptember 16, 11am-2pm rawl ul thlacam khawmnak ah Salai Thawngpi in in hruai ih Rev Daniel Hrang Peng Ling in thazaang peknak a nei. Na man asile zarhtin Tlawngkai Ninga ah rawl ul thlacam khawmnak ah thazaang laak dingin kan lo sawm a si! Cun camping kai an zatein thang`hat hla an sak tlang.\nPandan Mewah ah! Sayama Vum Cer teih umnak Pandan Mewah, Ampang ah Church Pastor in thlacam vehvaihnak September 12, 6pm ah a nei.\nBible siarnak ihsin Pathian in in biak Thlacamnak in Amah kan biak!\nSunday News Nipi Ni 18 September 2011 News\nKan ruangpum ah hipawl an um\nNikhat ah kan lungtur vei 100,000 hrawng a tur. Kan mit in million khat color a thleidang thei ih, minung ih telescope `habik le lianbik hnakin a hna`uan theihnak a sangsawn. Kan lung ihsin nitin liters million hnih thli a hawp lut a si. Himi thli kan lakluh zat in tennis court a huap thei ti a si. Kan hna ih theihnak in million khat lenglo awn phunphun a theildang thei a si. Kan vun ih theihnak cu cet thilri pawl hnakin a theihnak a diksawn. Kan thluak cu computer cakbik hnakin bunghrang a nei tamsawn ih, nerve cells billion zakhat a nei a si. Nitin kan taksa in billion 100 red cells\n(taksa sungah oxygen a phur ih carbon dioxide a suahtertu thisen tii) thar a hring. Kan vun ih theihnak kan thluak a thlen thei caan cu 124mph (miles per hour) a si. Tit khal 600 kan nei.\nCumi pawl `heh ah Church Pastor Rev Bawi Thian Thein in lungawi thu simnak le camping zirhtu saya pawl laksawng peknak le baptisma latu pawl caken peknak a nei hai. Thawhlawm laak caan ah Mai Sawi Nei in apnak in neih sak.\nCule Pusat Kepong homecell ihsin hlarem an sak.\nKan hni caan ah kan tit tha 30 kan hmang.\nKan taksa ih zatek 70% cu tidai a si. Nikhat ah kan cil liter khat kan tuah a si.\nKan hnar cu bulpaak ih air-condition system kan neih `habik a si: thil dai a sater, a sa a daiter ih hnawmbal pawl lut ding rak thianfaitu a si. Kan kut inches khat squar sungah thihri 9 feet kan nei ih, na theihnak sensor 600, thihri tawpnak 9000, sa a theitertu sensor 36 le pressure sensors 75 kan nei a si.\nAhlu khuan sungah Salai Piangte hnen ihsin Bawipa thawn i naihter aw ti pakzai kan ngai.\nAi-awh thlacam Saya Uk Ling Thang in a nei hnu ah Mino pawl ih action song ‘FCC Mino’ ti hla laam thawn caan an hmang. Hlahruaitu Salai Thawng Ci ih phuah sakmi a si.\nMi mawibik Miss Angola Leila Lopes in Miss Universe 2011 mi mawibik lukhuh a co ih 2010 mi mawibik Ximena Navarrete, Mexico mi in Sept 12, Brazil, Sao Paulo ah 2011 mi mawibik lukhuh a khumter._Reuters\nCuih hnu ah Nubu action song ‘thlarau maw tisa rawl paam nadeuh?’ ti thawn Pathian thang`hatnak in caan an hmang. An thiamzet nain an zirnak ah cd a `hit phah cingin tluangtein an `heh suak thei.\nHimi `heh ah Bethel homecell ihsin zohnuam ‘Satan hna`uannak’ ti an hmuh.\nKhawruatthiam hmaisabik ‘Mihrek in thlarau cu vandumkulhpi khat `heh in a zai tiah ruahnak an nei, cuticun Thales ih ziangkim ah pathian a khat `heh ti hmuhdan ra suak khi a bang’ Aristotle relmi Thales c.624-c.546 BC\nCumi `heh in Bible caanghril siarnak zapi a ding in kan siar tlang hnu ah Church Choir in a peh cih. Sermon nak Church Pastor Rev Bawi Thian Thein in a nei ih FCC Kawhhran Thuanthu ti a sim. Bible bung caang cu Saam 37:3-4 a si.\nThlawsuah thang`hatnak hla sak in Rev Bawi Thian Thein ih thlawsuah peknakin kan caan hman kan netter a si. Pathian hmin a kumkhua in sunglawi sinsin ko seh!\nSui hlang ih tuahmi phone Tusan phone pawl cu a phunphun internet le email tivek tla to thei in an tuah rero ih, a man tla a awl lem lo. Kan dung Tlawngkai Nili ah Denmark ram ih Aesir company pakhat cun sui hlang carat 18 (1 carat = 200miligrams) ih tuah mi phone AE+Y phone an tuah. Himi phone in OS application, email le mobile internet a to thei lo nain Euro42,000 ($60,000 kaingkap) man a si. Mi neinung tuk lo, mi zaran hrang tla tiin thir-ek ih ei thei lomi kahpathir khal in $10,000 man an tuah ve. Europe ram sungah zuar suak cing ding a si ih, cumi `heh lawng ah US lam an zuar sal ding a si. Malaysia hrang cu ruahsan ding a um lo nasa._Today in Tech, Sep 15, 2011\nHeidi Klum Cyberspace ah `ihnung umbik\nNitlaknaklam nunphung ahcun Thales hi khawruatthiam hmaisabik ih ruahmi a si. Palato ih tarlangmi vekin hlanlai Greece ramih mifim pasarih lakih mi pakhat a si, a hmaisa ih rak um ciami biaknaklam le leitlun fimnak cokpolh tumnak ihsin amahte ih thilcangmi hrang leitlun fimnak liolio ih simfiang a tumtu hmaisabik khal a rak si. Ziangkhalle, a taktak (rational) le a phenthlam (non-rational) ruahnak karlakah `hen awknak pumhlum a um tiah ruah ding a si lo. “Na thei maw? Thales simmi a dik. Thil pawl hrangah a taktak\nSuper model le TV host a simi Heidi Klum cu Tlawngkai Nili ah leitlun milar sungah `ihnung umbik, internet in virus ngah olbiknak a si tiin an phuang. Internet Security company McAfee in hi super model zuk le computer screensaver hrang a hawl le download tu pawl a tamsawn cu virus le spam tivek pawl ih computer siatsuah thei dinhmun in kan an um a si. Virus hrekkhat pawl cu personal information firnak dingih tuahmi an si. Cuvek `hiam`hiam in CNN phuangtu, "America's God Talent" ih judge `uantu le British newspaper ih editor rak `uan dahtu Piers Morgan cu McAfee ih zingzoinak in letilun milar mipa lakah `ihnung umbik a si ve. Cameron Diaz cu No.2nak a si ih, Lindsy Lohan tla cu a phunphun in a hminsia nacingin No.18nak a rak si ve._Reuters, Sep15, 2011\nHih kan Lai pupa `ongfim: ‘Lo thlawh sual kumkhat, nupi neih sual damsung’ timi cu “Nupi neih sual ahcun kumkhua harsat tonnak” tican a si\nA boss nu a ruun\nStar kum 40 kim lawm\nSept 9, 3pm hrawngah Taman Tun Abdul Razak, Ampang ah a ummi Australia mi professor Dr Catherine Yule, 50, cu a hnen-um Indonesia nu le ui pahnih thawn tlang lamah suakvak in khua an cuan lai ah lawngfangkheh mipa pakhat in a nam ciamman ih a hnen um Indonesia nu Ika, 35, in raufung thawn a rak vuak cih ve ih cumi pa cu a tlang suak. An pahnih in mallai hliamhma an pu veve._Star, Sep 12\nSep 8 ah STAR Publication (M) Bhd in kum 15 hna`uan cai zo pawl upatnak cu company ih kum 40 kimcam thawn deng aw in Menara Star, Petaling Jaya ah an nei ih Malaysian singer Poova in a jazzy awnmawi thawn mipi a awi hai._Star, Sep 12\nSmartphone rampi huap hman thei tum Shah Alam: Subang Jaya, Petaling Jaya, Serdang, Gombak, Ampang Jaya, Kajang le Shah Alam palik hruangsung lawngih hman le ngah thei lai hrihmi Global Positioning System (GPS) Smartphone hmangin cakkhai caanih palik pehzom a theih thu le rampi huap ih hman a duh um thu an `ong._Star, Sep 12\nsimfiangnak pawl kan hawl ding sisi,â€? tiah hlanlai Greek mi pawl cun an ruat mai lo. Thlaici an vorh ih thlairah an khawm, ei dingah an suang, an ral pawl an do, cule a tlangpi thu in an nitin nuntu khawsaknak ah kanmah khal ih kan hmanmi tontehmi fimnak thawn an kaihruai aw ve. Culawng si loin pathian pawl an upat, a tikcu le caan ah an khawruahpitu le bomnak an hawl, ziangahtile kan theihthiamnak pawnlam ah asilole kan uk thei lomi thil pawl an um ngaingai a si ti khal an zum. Thales hi curuangah sanhlun le santhar cokrawi thiamzettu a si. Geometry (thil`uatdan), astronomy (arsizohdan), le meteorology (nikhuatahdan) tla ih thuthup a sar ngah. Dates of the solstices (leilungpi rinlaifang thawih ni a hlatbik caan pawl) a `uat sak, solar eclipse (ni thim caan) a `uat sak, cule Egypt pyramids ih a saanlam kha a phenthlam zohnak men in a tah sak.\nA farahzet ih an hnihsan. A sumtuah thiamnak a suah. Kumtin thlairawl a cut hlanpi ihsin olive siti rialnak a lei thluh ih an `ul leh caan ah man tamzet a hlawk a ngah.\n9/11 kum 10 kimcam Ground Zero ah an hmang tlang New York: Misual pawl in US ih World Trade Centre vanzamleng thawih an `aih siatternak kum 10 kimnak cu cuih innpi rak dinnak Ground Zero ah misenpi pumkhawm aw in caan an hmang. President Barack Obama le President hlun George W. Bush tla ding tlangin an telpi ve hai._AFP\nCumi hlei ah circle sungih right-angled triangle simfiang daan a hawl hmuhmi parah cawcang that in pathian pawl hnenah lungawi thawinak a pek. Hih biaknak le leitlun fimnak cokrawimi ahhin ziangsi kan tuah ding? Santhar khawruatthiam pawl cun leitlun fimnak\nSunday News Nipi Ni 18 September 2011 News thlarau ngai hi cu e...a theih lomi thil ah ziangkhal ruat ngam loin a `ihhrut ih Meikhu rong cinghnia suakpek naute vek a si tiah an el thei men. Uico cithlah lak ahcun a hraangbik Asinain Thales hrang ahcun thil pawl an si. A rualrual in an umkhawm ih hmuahhmuah an nung (pathian an `ah ai mi aw in an ral pawl an `hihhnawh. lawnglawng an si `heh), cuihsi cun Innzuat ui zate hi meikhu rong cinghnia cangvaitertu huham cu amah lala a si cithlah an si. thlang; thirhipnak cun thir dang pawl a hip thei ziangahtile ‘thlarau’ a nei. Leitlun fimnak cun hivek hi a rel paih tuk lo. Cuti asile `ihphan um le ninthlak a simi theihtheilomi thil ah `ih top mai tihi a hnawl maw, a hnawl a si ahcun a thlarau a hlo lo ding maw?\nA ngam theimi ui pawl cu inn ah an zuat nain adang pawl cu an hraangzet. Uico pawl hi an hnar fimnak le an haa hriamzet thawn sa an deh thei nasa. A tamsawn cu an hmul tawi le sau in a um ih an mei a bukzet hngin.\nAfrica ui hraang Rong hnihmi ui ti tla in an ko ziangahtile a rong mawinak ruangah a si. Lu 30 culole cumi hnak tam tla in an umkhawm, ih sapel le faate kilkhawi lamah an `uan tlang.\nRed fox/ Ram-ui sen Hih ram-ui sen pawl hi zan ah sapel in an cangvai. Khawpi sung hnawmpen umnak ah hmuh tammi an si.\nCinghnia pawl hin mithmai cangvaihnak, taksa cangvaihnak, aw, rim theihnak tla hmangin pakhat le pakhat an pehtlai aw `heu.\nDogs/ Uico pawl\nKOREA, NORTH Maned wolf Cinghnia hngawng hmul sau Hngawng hmul bukzet an nei ih South America cinghnia ke sauzet pawl an si. Sabek le zinghnam deh in an ei.\nAnmai’ ramthuanthu ih caan sausawn hi zalenzet ih rak ummi an si. 1905 RussoJoapanes War `heh in Japan in a do ih kum 5 hnu ah peninsula tikulh a zatein\na laak `heh. World War II hnu ahcun thlanglam rampi a hrek cu Soviet bommi Communist uknak tangah a phel. 1950-53 Korean War ah US ih zaangdommi Republic of Korea (ROK) a neh thei lo ih ruangah Democratic People’s Republic of Korea tiih kawhmi North Korea (DPRK) cu ramdintu President KIM IL Sung in mahte rin awmi ram ah a kharhkhum aw mai ih US cu a ral tumbik ah a ret cih. 1980 ah a fapa KIM Jong Il in a run sawng. 1990 kimvel ihsi cun ramtinkom bomnak ringin a nung thlang. Nuclear hriamhrei tarori ah a buai. 120,538 sq km zaumi ah leimual 120,408 sq km le tidai 130 sq km a si. Ti kam saulam 2,495 km. Mississippi a tiadeuh lo. Leilung sungsuak a neihmi pawl cu coal, lead, tungssten, zinc, graphite, magnesite, iron orre, copper, gold, pyrites, salt, fluorspar, hydropower tla an si. A mipum zat hi 22,757,275 (July 2010 est.). An vanglai hi kum 33.9 a si. Korea `ong an hmang. A tlangpi in an sansaulam hi kum 64.13 a si. Miphun bang aw an si deuh ih Tuluk le Japan mi mallai an um ve. An pupa ihsin Buddhist le Confucianist an si, Christian mallai le Chondogyo (Religion of the Heavenly Way) sakhua neimi an si. 9 provinces le 2 municipalities tiin an `hen. 15 August 1945 (Japan uknak ihsin) zalennak an ngah. Natioanal holiday cu 9 September (1948) a si. North Korea tangka won 3,630 le US dollar 1sumthleng rate a si (2008). Airport 79 (2009), internet hosts 3 (2009), radio awsuahnak AM 17, FM 14, TV 4 le mipa ralkap (kum16-49) hi 6,132,987 le nunau ralkap (kum16-49) hi 6,119,405 (2010 est).\nSunday Thuthang - Sept 18


Solomon Hla 1 (Song Of Solomon 1)\n×1 2 3 4 5 6 7 8\n(The Songs of Solomon)\nSolomon Hla timi hi Hla lakih Hla ṭhabik (The Song of Songs) tiah Hebru Baibal sungah a um. Solomon Hla timi hi neta lam ih an kawhnak hmin a si. Ziangah Solomon Hla an run ti tile Hebru Baibal an nganmi sungah Solomon hmin a tel vivo (1:1,5; 3:7,9,11; 8:11,12) ruangah a si. Solomon ih phuahmi hla khal a si thei; culole Solomon upatnak ih an phuahmi hla khal a si thei. Kan thei fiang lo.\nHi hla hi fala tlangval duhawknak hla khawlkhawmmi a si. A tam bik ahcun mipa in nunau a lehmi hla le nunau in mipa a lehsalnak hla an si.\nHi hla hi Judah mi pawl cun Pathian le milai kan pehzom awk daan langtertu zuk a si tiah an zum. Cun Khristian pawl khal in Khrih le a Kawhhran pehzom awk daan zuk a si an ti ve. Asinain ‘Pathian’ timi ṭongfang a um lo ih ‘Khrih’ a si lole ‘Khristian’ timi ṭongfang khal a tel lo. Hebru mi (Israel mi) le Judah mi pawl ih fala-tlangval ngainak hla a si, tiah Baibal thiamtu pawl tam deuh in an zum.\nHla fingkhatnak (1:1–2:7)\nHla finghnihnak (2:8–3:5)\nHla fingthumnak (3:6–5:1)\nHla finglinak (5:2–6:3)\nHla fingnganak (6:4–8:4)\nHla fingruknak (8:5-14)\nSolomon Hla 1\n1Hla lakih hla ṭha bik, Solomon ih mi hlamawi pawl.\n2Na hmur in i hnam aw,\nI ngainak cu sabitti hnakin\n3Nang cu a hmui in na hmui,\nZihmui bangin na hmin a thang.\nNunau zokhal nang ngai loin\num thei hlah hai.\n4I hruai awla kan tlanhlo ding;\nKa bawipa si awla na umnak khaan\nah i fehpi aw.\nHmunkhatah nuam tlang uhsi;\nDiriam in kan duh awknak thuk\nsungah kan ciah aw ding.\nNunau hmuahhmuah in an lo ngai hi\nan mawh lo.\n5Jerusalem leengrual tla,\nDum hman ningna mi mawi ka si;\nKedar deuthlam bang ka dum nain,\nSolomon inn puanzaar iang in\n6Ka dum ruangah i iai hlah uh,\nNi ih i eet ruangah hin;\nKa ṭa le pawl ka parah an\nSabit dum ah hna in ṭuanter;\nZutmetawknak caan hman nei\n7I sim hnik law, nang ka ngai aw;\nKhuiah simaw na tuurual na khalh?\nKhuiah simaw an colh ding sun ni\nZiangah so tuukhaal dang pawl ih\nKa lo hawl rero ding?\n8Nunau lakih duh thla leeng bik,\nNang in a hmun na thei lo maw?\nFeh awla tuurual pawl thlun aw;\nTuukhal pawlih thlamte kiangah\nNa me hrangah tlimno hawl aw.\n9Ka ngai bikmi nang cun,\nRang nu pakhat in Faro rangleng\nhnuktu rangcang tampi\nlung a thawhter bangin,\nValrual thinlung na thawhter hai.\n10Mawi tuk aw khua na sawm ai sam\nna biang tlunah,\nMan sung lung bang na hngawng\ntlunah tlai sialso te in.\n11Hmanseh na hrang ṭaang orh\nsui ṭhi tuah uhsi,\nNgun khuut hlawn thil thawn.\n12Tintling tlunah, zau maw ka bawi,\nKa zihmui rimthaw in a zeel.\n13Ka lungduh cu mura rimthaw\nKa siang ṭaang cung par a zau ah.\n14Ka lungduh valpa cu ram pangpar\nAn sim Engedi Sabit hmuan parmawi\n15Mawi sersi ee, ka duh bik cu,\nDuhnunnak na mit ah ni bang tle.\n16Ka lungduh cem, valno lakah na\npiang hlei ce!\nNuam cuang hlei in lung i ngamter,\nZaunak tintling, hramhring\n17Kan inn kaan ah sidar thing,\nA siling ah farthing si ngai.


Nomnak Dawi Tuk Hlah - Chinland Today Media\nNomnak Dawi Tuk Hlah\nNovember 10, 2016 7:11 am·0 comments\nLeilung saklam deng, vur lakih um ttheu mi polar savom pawl ih thuanthu pakhat na rak thei dah maw?\nA dai zet mi leilung saklam deng ah polar savom pawl hi siangpahrang vek an si. Asinan a cakvak zet mi polar savom pawl cu Eskimo miphun pawl cu olsam zet in an kai thei.\nZiangtin an kai thei? Eskimo pawl in sahrem pakhat an that ih a thisen kha pung pakhat ah an ret. Cu thluh ah, sahrem thisen sung ahcun kap hnih hriam mi nam an ret bet. Khua a daih tuk ruangah sahrem thisen cu rei lo te sungah a khal thluh. Cutin nam hriam zet a phum aw mi sahrem thisen khal cu pung sung ihsin an la suak ih, vur lakah an ret ta.\nSavom hin thisen an ngaina zet. Cui’ an ngainat mi lala cun thihnak kut ah a thlenter fawn. Rim thei thei zet savom cun sahrem thisen rim cu hmun hlapi ihsi khal in a thei ban. Curuangah a va pan ih thisen cu a va liak ciamco. A liak rei tikah thisen dai tuk in a lei khal a hitter thluh. Asinan tanta a sian lo ruangah a liak peh vivo thotho. Tawkfang ahcun thisen cu a thlum deuhdeuh. A tharhlam deuhdeuh. A hlum deuhdeuh.\nA liak tam deuhdeuh, a thaw deuhdeuh. Taktak ahcun amai’ lei ihsin a suak mi thisen a liak rero sawn a rak si. Thisen khal sungih phum mi nam in a lei a at ruangah amai lei ihsin thisen a suak rero. Asinan a lei a hit ruangah a natnak a thei thei lo. A hnar in thisen tharhlam rim a theih deuhdeuh rual in a liak nawt deuhdeuh men. A netnak ahcun a thisen a suak tam tuk ih tha cem in a tlu. Cutikah Eskimo pawl cun olsam zet in an ra that ttheu.\nNun nomnak kan hawl can ah kan khawruahnak, kan hmuhdan tivek a dik lo can ahcun polar savom vek ah kan cang pang thei ve. Mi tthenkhat cun hnattuan can a tam deuhdeuh asile, kan hlawhtling sinsin ding ih, sumlut khal kan nei ttha sinsin ding tiah kan ruat. Asinan cumi sumpai hmannak ding can an nei lo. Mi tthenkhat tla cun an sumpai hman dan ding hman an thei lo.\nAn sumlut a tam sinsin nan, khatlam ahcun thil tthenkhat an sungral ve vivo. Minung nun ih thil mankhung bik a si mi innsang thawn um tlang can, nu le pai’ duhdawtnak a hal zettu fanau pawl hrangih can pek ding, zatlanglam, harhdamnak le midang bom ding tivek tiang in an hngilh phah ttheu.\nAmerika ih zarhtin suak journal pakhat in hnattuan ihsin a cawl zo mi sumtuahlam mithiam cungcuang pahra hnenah thusuhnak tuah in cazin pakhat an tuah dah.\nAn thusuhnak cu, “Na nun hi a thar in thok sal thei sehla, na ruahsan bik mi le sunral na duh lo bik mi ziang a si?” timi a si.\nMithiam pasarih in sonnak bangrep pakhat an pe. An sonnak cu, “Ka nun hi a thar ih thawh sal theih si sehla cun fanau pawl thawn um tlang can hi sunral ka duh lo bik mi a si,” ti a si.\nMi tthenkhat cun thutluknak tuah hnu cun sirawknak a um lo an ti. Asinan thutluknak tuah hlan ih tthatei’ ruat ta lo ahcun, a netnak ah sirawknak a thleng thotho. Aipuang zet ih um ttheu ka rualpi pakhat in, “Sumpai cu hawl cem theih lo thil a si. Hawl deuhdeuh asile ngah deuhdeuh, ngah deuhdeuh asile duh deuhdeuh a si. A netnak ahcun ‘a tawk thlang’ timi ruat nawn lo in sumpai dung kan thlun thluh a si ko,” tiah a sim.\nKannih teh polar savom pawl vekin nuam ti zet ih mai’ thisen in rerotu kan si pang maw? Diriamtei’ um theitu cu ziangtik hman ah a rethei dah lo. Diriamnak nei theilotu cu tlaitluan in a rethei ringring.\nHram: Nine Nine Sanay ih “Polar Savom ih Thuanthu” leh mi a si.


Leitlun Thuthang Lawrkhawm...SBT - Chinland Today Media\nNovember 13, 2009 1:07 pm·0 comments\nObama In Asia Ram Pawl A Tlawng\nUS President, Barack Obama cun ni 9 sung caam dingih Asia ram dandang pawl tlawngdingin tuisun ah Japan ram khawpi Tokyo a panih, Cumi hnu ah China ram khawpi Beijing a fehdingih , Cumi hnu ah South Korea khawpi Seoul a pan leh saldingih, Cumi hnu ah Singapore ih Asia Pacific Economic Cooparation Summit a hmanpi ding.\nObama hin Asia ram dangdang a tlawn vivo nakah ram dangdang hotu pawlcu Asia ramih rualrem awknak leh peh tlaih awknak ttha a um theinak ding lamzin a relpi vivo haiding. Cumi ih tlunah leitlun tikcu boruak hlumcaktuk do tlangdan ding thu leh North Korea Nuclear ralthuam thuhla leh China leh US ram pahnih peh tlaih awknak ttha an neih theinak ding lamzin hawldingdan pawl cu tui ttum Asia ram a tlawn nakaih a thu kenmi pawimawh langsar pawl an si.\nHezbollah Hotu In Obama Cu Zum Tlaklo A Ti.\nLebanon ramih Muslim Tapung pawl cakzet Hezbollah, hotu Hassan Nasrallah cun Al- Manar TV ih an kawmnakah US President, Obama in Muslim ram pawl thawi peh tlaih awknak ttha leh rualrem awknak lamzin hawlih hna ttuan a tumthu a sim micu zum tlaklo leh ngai thlak tlaklo a si a ti.\nHezbollah hotu pa cun Obama ih Cozah cun West Bank ih Muslim ram pawl ti thlaphang dingin leh an dinhmun der thawng dingin Isreal cu ralthuam hriamnam thawn a bawm ringringih, Cu ruangah Arab ram dangdang ih rualrem awknak um thei nakdingah US cu beisei a um lo ih, US cun Arab ram pawlih rualrem awknak a um hnakin buainak suakding zawngih mi tawh hrok a tum ringring sawnih, Cu ruangah Arab ran rualrem awknak a um thei nakdingah US ih bawmnak leh ttanpi nakhi Arab ram pawlcun kan ttullo a si a ti.\nHi Hezbollah hotu cun US President, ih Obama an hril tlin pekte ah cun rualrem awknak leh daih nak a um thei pangah tiah beisei nak sangzet thawn kanrak thlir ringringih , Cumi laiih Isreal kilhim nakding ralthuam hriamnam a pek ringring ihsi cun Obama hnen ihsi kanrak beisei nak cu umzia neilo thil ah a rungcang a si a ti\nHezbollah hotu pa cun Midum President, in kanzum nak hnakih reilo te ah in bum ngahih tuihnu lamah cun midum President, thusim micu kanzum ngam nawnlo dingih a ngai khal kanngai dah fawn loding a ti.\nSouth Korea Leh North Korea Kapaw\nMizansunah South Korea lawng ralkap leh North Korea lawng ralkap pawlcu an ramri tipi parah an kapaw ih mithi leh hriamhma tuar an umleh umcu an simlo. South Korea lawng ralkap thupuangtu cun North Korea lawng ralkap pawlcu siannak umlo in South Korea ram tipi sungah an raldo nak lawng thawi an luhruangah South Korea lawng ralkap pawlin lawng parih sin an kap hmaisa ih , Cumi hnu ah North Korea lawng ralkap pawl khalin an lawngsung ihsin an rakkap ve ih, Cumi hnu ah an lawng sezet thawn North Korea lawng ralkap pawlcu an ramsung lamah an tawlh lutsal tiah a sim.\nHimi laiah North Korea lawng ralkap pawlcun ramri an kanlo thu leh thilsual an tuahlo thu an simve ih, Cu ruangah South Korea in North Korea hnenah ngaidam a dil a ttul tiah North Korea Defence Ministry cun tuisun ah thu an suahve. Kandung thla khalah khan North Korea in South Korea cu North Korea ramsung tipi ih a raldo nak lawngpawl ret ah a puhzo ih nikhat sungah South Korea lawngin ramri voi 10 lai an fehtlang ringringih cu ruangah South Korea hin ram pahnih do awknak suahter hi a tum ringring tiah North Korea cun South Korea a puh.\nSouth Korea leh North Korea ramri thu hi kum 1953 ih an do awknak a reh hnu ah UN in ramri a tuahsakih, Asinan UN ih tuahsakmi ramri hi tutiang North Korea in a pawmduh cuanglo ih, cu ruangah ramri thuhla ah hin an buai deuh ringring a si, kum 1999 leh kum 2002 khalah ramri thuhla ah an lawngralkap pawl an rakkap aw zo.\nThailand PM Hlun Cambodia Ram A Thleng\nThailand ram Prime Minister, hlun Thaksin Shinawatra cu Cambodia ram hrangih Economic Adviser hna ttuandingin Mizansunah Cambodia ram a thleng tiah Cambodia Information Minister, Khieu Kanharith cun a puangih, Thaksin Shinawatra cu Cambodia mipi in kan raklawm zetih, kanrak hmuak a si a ti, Cambodia Information Minister, cun Thaksin Shinawatra cu a thiamnak leh a hmuhton mipawl hmangin Cambodia ram dinhmun khaisang theitu a si a zumthu a sim,\nThaksin Shinawatra hi kum 2006 ah khan Thailand Prime Minister, a si nak ihsin ralkap cahnak hmangih hlon thlak a siih, cumi hnu ah Thailand ram Cozah thu neitu pawlin PM a si laiah a thil tuahsual mipawl thu ah kaih tumin an hel rero laimi a siih, cu ruangah Dubai ih tikcu caan ziangmaw zatsung a um hlo hnuah Cambodia Prime Minister, Hun Sen cun an ram Economic Adviser ttuanding ah a puang a si.\nThailand leh Cambodia ram pahnih hi ramri ih Temple thuhla ah buainak nasazet an rak neizo ih, tu ah Cambodia Cozah in Thailand ram PM hlun Thaksin Shinawatra an ram Economic Adviser ih an ret ruangah an karlak boruak hi a se sinsin ih, Cambodia Cozah in himi thu an puansuak rualin Thialand Cozah cun Cambodia ramih an palai retmi cu an kokir salcih ih, Cumi veten Cambodia Cozah khalin Thailand ramih an palai retmi cu an kokir salcihve.\nJapan In Afghanistan Bawm Nak Pe Ding\nJapan ram Cozah cun Afghanistan ram cu US dollar Billion 5 bawmnak a pekding thu Mizansunah a puangih Afghanistan ram bawmnak pek a tum vivo thu khal a sim, Japan hin Afghanistan ramih misual Tapung pawl donak ihsin a hnukdawk aw nan Afghanistan ram mipi pawlcu sumpai ih tanpi vivo a tum.\nHi bawmnak sumpai a pekding mihi kum 5 sungih pekding a siih, Afghanistan ram mipi pawlin kut hnattuan thlai ciciin dan zirnak leh, Tapung pawl Cozah kutih pelut aw pawl hrangih an nunnak lamzin hawlsak nakding pawl hrangah a si,\nJapan ram Cozah in Afghanistan ram sumpai ih a bawmnak dingthu a puangfel zonan sumpai hmandanding thuhla hi an ram Prime Minister, Yukio Hatoyama leh US President, Obama in tuikar tlawngkai ni 5 ah khin Japan khawpi Tokyo ah an reltlang salding.\nSuu Kyi Suah Tum\nBurma ram Foreign Ministry Director General, Min Lwin cun Aung San Suu Kyi cu hna kumih Burma ram hrilawk nakih a tel thei ve nakdingah lengsuak theilo ih hrem a si nak ihsin suah zalen a si ding tiah a sim.\nTui naite ih ramdang thu neitu pawlin ralkap thu neitu pawl an ton ruangah Aung San Suu Kyi cu thlah zalen a si ding a ti, Asi nan ralkap Cozah in Aung San Suu Kyi ih suah theinakding lamzin a tawlrel rero laiih, ziangtik ah a suak ding timi a ni leh a thla cu sim theih a silo a ti.\nLei Tlun Hruai Tu Ropi Hril Suak Mi


Chinland Today Team In A Vei (3) Nak Hrang Chinram Bawmnak Pe - Chinland Today Media\nOctober 13, 2015 7:51 am·0 comments\nThilri phurh mi pawl\nTualtto leimin le ruah ruangih siatral, ninghan pawl bawmnak pe dingin Chinland Today Team pawl cun Falam khawpi ah October 12 ah an thleng. Falam peng khawte thawntul le harsa zual pawl hnenah bawmnak pawl hi pek a si ding. Chinland Today Team hin tilian, ruahsur, ninghan pawl hi MM Kyat ting 400 lenglo thawn bawmnak a pe zo.\n‘Tuitum bawmnak hi, Falam Mino Pawlkom thawn pehtlaihawknak kan rak nei cia ruangah an mah pawl thawn bawmnak kan pe ding’ tiin Chinland Today Team ihsin Falam fehtu Salai Kimkhai cun a sim. ‘Chinland Today Team, Falam ih Field Director Pastor Van Bawi Lian ih hmun haalnak a neih mi pawl ihsin khawthawntul pawl le harsa zual tiih kan hmuh mi pawl hnenah bawmnak hi pek a si ding’ tiin Salai C Lian cun a sim ve. ‘Khawte tiangin a cang thei tawk feh ih pek thei khal ka tum. Khawte ih bawmnak an ngah dan pawl tla kan zoh phah ding’ tiin Salai Thawng Thawng Ray cun a sim.\nTuitum hi Chinland Today Team in Chin ram ih bawmnak a pek veithumnak a si. Tuitum ih bawmnak an pek ding mi pawl cu, Fangdip 116, Kalape Dip (16), Thuamhnaw dip tuum 10, Khohsuai kuang (14), Sang kuang (2), Kedam dip (1), Cazirnak thilri dip (2), Nga tin bu kuang (20), Daatsa pha (1), Tidai thlerfainak le nepnawi ei ding pawl an zem ding.\nHi bawmnak pawl hi Yangon ih um sibawi pawl ih bawmnak le hmun dangdang ihsin bawmnak petu pawl ih bawmnak an pek mi a si. Chinland Today Team in Salai Thawng Thawng Ray, Salai C Lian, Salai Kim Khai pawl in hi bawmnak hi Falam ah an pe ding a si.#\nChinland Today Team ih thilri phurh mi\nTidai tifainak pakhat ah ting 3 luan man a si.\nChin Relief Committee, Falam In Falam Khawsung Bawmnak Pe Thok\nZohman Thlenlonak Hmun Ah Bawmnak Pe Dingin Le Thuhla Zingzoi In Chinland Today Team Feh


US Police Officer Cu Mipi In The Rock Thawn An Bangaw Tuk An Ti, Amah The Rock Khalin Bangaw A Tiaw Ve – Meifar\nSeptember 2, 2021 admin Leitlun 0\nLeiltun ah hollywood lemcan thiam kum 49 mi Dwayne Johnson (The Rock) theilotu an um zik lo. US, Alabama’s Morgan County Sheriff ih police officer Eric Fields cu The Rock thawn an bangaw tuk ruangah a lar zet.\nWalmart ih hnaṭuantu pakhat in ava zukpi hnu ihsin online sungah a lar ciamco, “Mifel zet kan hnaṭuanpi in The Rock thawn bangaw tuk police officer tong a duh thu ara rel ih a zukpi ngah” tin zuk cu an tarlang.\nThe Rock in an zuk cu arak hmu ve ih amah thawn bangaw a tiaw ve tuk. The Rock in “Kehlam ih um hi a pa sawn. Unaupa damcak zetin aw, na hnaṭuannak parah ka lungawi tuk. Nikhat khat ah Teremana Tequila kan intlang leh ding.\nNa rock thuanthu pawl ka thei duh, na rock vivo ding ti khal ka thei” tin an zuk thawn a tarlang. Eric Fieldsc cu aumnak tualsung ah milar zet arak si zo, kum 17 sung Morgan County Sheriff’s Office ah hna a ṭuan ih a kaisang vivo.\nTu’ahcun an tualsung ih um police pawl hotu a si, milar a si hnu le a sinak a kaisang hnu khalah a mizia cu a thleng danglam cuang lo. An vengsung nauhak pawl khalin an ngaina zet ih an lek tlang ṭheu. Eric Fieldsc in “Midang ka si thei lo ih keimah cu keimah ka si. Midang lungawinak le hlimnak ih ka can ruangah ka lungawi tuk” a ti.\nPDF Lemcang Ralkap Pawlin Minung 12 An Kai


US lut duh hrangih daan thar - Chinland Today Media\nJanuary 12, 2009 2:02 pm·1 comment\nTui ni ihsin United State sung luhnak ding daan thar cu hman thok a si. An daan tuahmi cu kan dungkum August ihsin tuah a si zonan tui ni lawng in hman thok a si.\nHi form ahcun a ram sungih a lut duh tu hrangah forms cu sml 72 hlan ah dilnak ngan ding a si. Hi daan in ram 35 pawl ih a ram mi pawl hrangah Visa ttul lo ih luh theinak canvo a um ter ding. Australia, New Zealand, Japan, South Korea, Brunei, Singapore le European ram thenkhat pawl khal a huam tel ding.\nLondon ih US consul (ram palai) general Derwood Staeben cun dilnak (application) an theh luh mi pawl hi second 10 hlan ah pom fel (approved) ding a si a ti bet.\nA simvivo nakah cun khual tlawngtu pawl hin thu hla dang an form ih an ngan mi hlei cu dil bet leh pholan a tul lo ding tiin a ti.\nA thupi bikmi ih kan thlengmi cu a rak um cia mi an thuhla pawl amahte ih rem awk dingle ahlan ihsin rak rem that cia ding pawl hi a si a ti ih, an dil nak form pawl kan letnak ding hrang cu second 4 tluk lawng a rei ding a ti bet.\nKhualtlawng pawl online ih an dil nak an pom le pom lo khal simfel lohli a si ding. Ret hrih (pending) mi pawl khal sml 72 sung thotho ah an pom zo le pom zo lo zoh fel sal bet a si ding.\nAn dilnak an pomlo mi pawl cu US aiawh ram palai (Consul) hnatuantu pawl hnenah Visa an dil a tul ding ti khal in a sim bet.\nHi an ttuannak pawl cu a lak a si ding ih khualtluang thuneihnak pawl khal kum 2 sung a si ding tin a sim bet. A sim vivo nakah cun a hlan ih website tthenkhat pawl ah cun a ttuan man an lak dan an thleng ding a ti, a sinan hi pawl khal cu a lak ih tuah mi a si zo thu khal a sim.\nDilnak hi khualtlawng thu nei tu hnenah ziang tik lai caan khalah dil thei a si. Staeben ih a sim dan vekah cun nikhat ah mi 14,000 lenglo ih dilnak don a si a ti.\nPa Sai says:\non January 14, 2009 at 10:16 am\nKan ram hnak cun a rang deuh dung a bang!


VCTH le Miss CCUSA Cindy Din Suhtonnak | VCTH\nHome » Interview » VCTH le Miss CCUSA Cindy Din Suhtonnak\nBy vcth on October 2, 2014.\nVCTH: Hmaisabik ah na thuhla tawi in sim thei pei maw?\nCindy: Ka hmin cu Cindy Siangcinmawi Din a si. Ka pa hmin Saw Mya Din (former captain) le ka nu hmin Sen Kyin Lyan, ka u pa hmin Natan Sanukmang Din tla an si. Pego ramthen Pyay Myo khua ah ka suak ih Yangon ah ka thanglian. Kum 5 ka si lai ah Laitlang cu voikhat te in rak tlawngpi dah. November 2004 ah USA ka thleng ih cu mi lai ah kum 8 ka si. High School hi 2013 ah ka theh ih tu hi Frederick Community College ah a kum 2nk ka zir peh rero lai a si.\nVCTH: CCUSA Miss 2014 ngah dingin na zum awk maw?\nCindy: Miss CCUSA ngah ding cu ka zum awk tuk lo. State tin kim in zuamawk a si tikah tuanvo neitu pawl in Maryland kan umnak state aiawih tu ding ah in fial ih ka zuam ve nak a si.\nVCTH: CCUSA Miss 2014 na ngah ti an than mi na thei laifang te ih na feeling in sim thei pei maw?\nCindy: CCUSA Miss ah ka hmin an than ka thei cu ka lau ih ka mangbang zet. Cu vek thiamthiam in khat lamah Miss timi upat sunloihnak ka co cu ka lungawinak zet.\nVCTH: CCUSA Miss 2014 zuam dingin ziangtin timtuahnak na nei?\nCindy: CCUSA Miss 2014 zuam ding ih tim ka tuah mi bik cu, laitong in thusutnak pawl thaten ka let (answer) thei dingin ka zuam nasa.\nVCTH: Pasal dingih na duhmi mipa hi ziangvek a si pei?\nCindy: Pasal ding ah cu, Pathian a duh zettu leh thinlung tha nei mi, fimthiamnak degree ngah mi, Hmel le ruang rai lam ah tla a zoh rem mi a si ding ih keimah in duhdawt zettu, rinsantlak pasal tha ka duh.\nVCTH: Na duhbik mi thil pawl in sim thei pei maw? (Food, Drink, Movie, Actor, Actress, Hobby, Color and etc….)\nCindy: Ka duh bik mi ti le rawl pawl cu pee hang le nga pih kio, an tam hangfim an si ih in ding lam ah cu bubble tea le thai ice tea pawl an si. Movie ah cu action movie. Sport ah cu volleyball, favorite color ah cu blue a si ih music lam ah cun Praise and worship Christian hla pawl ka ngai tam, cun kei mai feeling thawn a kaih aw mi hla pawl khal ka duh.\nVCTH: USA ih um Chin mino pawl ih an cahnak le cahlonak (strong and weak points) na hmuh daan in sim thei pei maw?\nCindy: USA ih um mi kan Chin mino pawl ih an cahnak ka hmu mi cu laimi pakhat le pakhat duhdawtnak an nei mi ka hmu. An cahlonak ah cu, fimthiamnak (education) lamah zirduhnak an nei mal deuh in ka hmu.\nVCTH: Chinram tlawng ding na hiar maw? Na tlawng duhbiknak a san in sim thei pei maw?\nCindy: Chinram tlawng sal ka hiar zet. Ka u pa hnu ah Kan Chinram mawinak le, kan pupa san ih a tang lai mi inn le hlawn thil pawl tla ka hmu duh zet.\nVCTH: Lairawl ah ziangmi na duh bik?\nCindy: Lai rawl ah cu ti sop, sa phrah le, mek phek phawm ka duh bik\nVCTH: Chinram hi Kawlram lak ih a farahbiknak hmun a si. Millionaire si aw la Chinram hrangah ziang na tuah ding?\nCindy: Millionaire ka si le kan Chinram hrang thansonak ding ih a tul mi hmuahhmuah a cang thei tawk in ka bawm ding, example tlawng tha, lamzin tha, van zam tumnak, electricity, tidai tha.\nVCTH: 2014 Kum thar puai tuahnak ihsin hlawknak ziang na ngah? Hmun dang ih ummi Chin Community dangdang pawl in teh hi vek puai tuah ding a thupi tiin na hmu maw?\nCindy: 2014 Chin kum thar puai tuahnak ihsin ka hrang ih hlawknak ka ngah mi cu laimi rualpi tha tampi ka ngah hlei ah laitong le laica thiam ding in zir duhnak thinlung nasa takin ka nei mi hi a si. Hmun dang ih a um mi Chin Community dang pawl in tla kan laimi pakhat le pakhat rualrem duhdawtnak nei sin ding ‘ah le kan lai nunphung kilhimnak dingah a tul bik tin ka hmu.\nVCTH: 2015 CCUSA Miss a zuamtu ding pawl hnen ah ziang na cah duh?\nCindy: 2015 CCUSA Miss zuam ding pawl hnen a ka cah duh mi cu, be confidence and do the best you can. Kan lai nunphung calai hngilh lo ding in ka cah duh. Keimah vekin laitong harsa lo ding in ka cah duh.\nVCTH: USA um mino pawl hrangih challenge tumbik hi ziang a si?\nCindy: USA um mino pawl hrangih challenge tum bik ih ka hmu mi cu fimthiamnak zirduhnak le Pathian hngilh lo ding hi a si.\nVCTH: Tu vekin caan pek in kan thu in letnak parah kan lungawi.\nCindy: Keitla hi ti vek in VCTH in in ngaihsaknak le can in pek nak par ah tampi ka lungawi. God Bless You All.


Myanmar ram hrangah Blessed Martyr pakhat kan ngah zo ti mi thuthang. | Radio Veritas Asia\nMyanmar ram hrangah Blessed Martyr pakhat kan ngah zo ti mi thuthang.\nMyanmar ram ih hmaisabik Blessed Martyr Alfredo\nHi mi thuthang hi Vatican news in kan ngah mi thuthang a si. Myanmar ram hrangah Blessed Martyr pakhat kan ngah zo\nMyanmar ram, Taungngu Diocese sungah kum 30 zikte Pathian hnatuan ih pum a rak petu Italy ram mi Siangbawi Alfredo Cremonesi cu, October 19, 2019, Tlawngkai 6 ni ah, Blessed dinhmun ih nemhnget le cohlan a si zo. Fr. Alfredo Cremonesi Blessed dinhmun ih nemhnget le cohlannak (Beatification) cu Italy ram saklam, Lombardy peng ih um, amaih suahnak khua a simi Crema Parish ah Missa Raithawinak thawn sunglawi zet ih tuah a si.\nBlessed kan timi cu a thi zo mi zumtu pakhatkhat hi Saint timi Mithianghlim dinhmun ih Pawlpi ih a cohlan le a nemhnget hlan ih kawh daan pakhat a si. Mi pakhatkhat Blessed dinhmun ih nemhngetnak cu Beatification ti’n kan ko ih, Saint dinhmun ih nemhngetnak cu Canonization ti’n kan ko. Zumtu pakhatkhat Saint dinhmun ih nemhnget hlanah step tampi a um ih cumi step ih zir in kawh daan khal a dang ve. Hmaisabik ah Servant of God, a sangtu ah Venerable, cuihsin Blessed ti’n le netabik ah Saint ti’n a sangsang ten kawh daan a um.\nMi pakhatkhat Blessed dinhmun ih nemhnget dingah mangbangza hmuhsaknak pakhat a tul ih Saint dinhmun ih nemhnget dingah cun, mangbangza hmuhsaknak pahnih a tul. Blessed kan timi pawl cu an maih hmun le ram (Local Church) level in upat sunloihnak pek theih a si ih, Saint kan timi pawl cu, leitlun huap (Universal Church) level in upat sunloihnak pek theih a si. Canonization kan timi Saint dinhmun ih nemhngetnak cu Pope in a thi zo mi zumtu pakhatkhat hi Vancungram ah a thleng zo taktak a si ti’n a sual thei lo mi a thuneihnak hmangih a nemhngetnak a si.\nTuitum ih Blessed dinhmunih nemhnget mi Fr. Alfredo Cremonesi cu PIME (Pontifical Institute for Foreign Missions) society sungtel pakhat a si. Amah cu 1925 kum, November 10 ni ah missionary pakhat dinhmun in Myanmar (Burma) ram ah a rak thleng. Cumi a ra thlen lai ah, a kum hi 23 lawng a si hrih.\nLeitlun ralpi 2nak (World War II) a daih hnu, Myanmar ram sungih ramsung ral a rak buai rero lai ah, mission hrangih duhsaknak tumpi a rak nei tu Fr. Alfredo Cremonesi cu a khua le ram ah kir sal men lo ten, a tuurual pawl thawn harsatnak a phunphun a rak tuar pi a si.\n1953 kum, February 7 ni ah, Karen hriamhrei kai pawl cimit theh dingih a zuam rero tu kawl ralkap pawl cu Fr. Alfredo Cremonesi umnak Donoku Parish ah an rak thleng. Kawl ralkap pawl cun, Fr. Alfredo Cremonesi le Donoku khuami pawl cu Karen hriamhrei kai pawl bawmtu le thohsuahtu an si ti’n mawh an rak phurh ih, Fr. Alfredo Cremonesi tel in, khuabawi siseh, khua sungmi nupinu 2 siseh, meithal thawn an rak kap that a si.\nMission hnatuan ih pum a rak pe zet tu Fr. Alfredo Cremonesi cu rinsan tlak tuukhal tha dinhmun in, Pathian ram hrangah le a tuu pawl hrangah siang zet le raltha zet in a nunnak a rak liam tu, upat sunloih tlak Martyr pakhat a si. Hi mi thuthang cu Vatican thuthangih kan ngah mi a si.\nA sim tu-Mai Siangte\nA let tu Rev. Fr David Mangte\nPathian hnatuan nakih hlawhtling nak cu daan ruangah siloin a thianghlim mi thlarau thianghlim ruangah asi tiin Pope in a sim. May 21, 2020


Ka Nunnak Na Si - Chinland Today Media\nApril 30, 2012 3:49 am·3 comments\n“Mawite, tu tiangah veikhatte rori hman “ka lo duh” in ti ve dahlo. Keicun “ka lo duh” ka lo ti hi siarcawk khal a si nawnding ka zumlo. “ka lo duh” i ti duh lonak hi ziangruang bikah a si ding ti hi ka theifiang duh. Tlang zetin in sim lawlaw mai awla! Na duhzawng mipa ka si lo ruangah maw? Lole, duhmi dang na neihzo ruangah maw? Maw, ka lo duhdan hi na lungkim tawklo. Na hrangah ka tling tawklo ruangah si? I duhlo khalle “ka lo duhlo” in ti lawlaw mai awla. Asina’n kei cun ka lo duh tuk timi hi keimah le keimah ka theihawk vek in na theih ve ka ring” Mawite cu Thang Kuk ih mitmu ah a zoh keukeu ih a mitthli a hal t’iamt’iam. Netabik ah sup aw thei lo’n a mitthli cu a biang note parah an luang kuahko. Minute malte sung be awlo riai cun hmatawn in an ding ziarziar. Mawite cun a kut in a mitthli a hon hnuthul ih a hnap hnuk hnuphno phah cun…\n“U Thang, ka lo hua lo lawlaw timi hi na zumlo maw? Keimah le keimah ka theih awk vekin ka lo huat lozia cu na theih ve ka zum” “Mawite, “ka lo hua lo” in timi parah ka lungawi tuk. Asina’n na kaa ihsin “ka lo duh” in timi t’ongkam te theih ding hi ka cak tuk. “Ka lo duh” in ti ding cu na hrangah a har tuk maw? Maw, “ka lo duh” in tinak dingah dawnkhamtu an um saw? Mawite, kei khrang ahcun, nang cu ka zing ni engmawi vek hokhaw na si. Nang na tel locun ka khawvel cu eng umlomi thimkhawzing thawn a bang aw. In duh thei velo rori maw? Kei cun, ka nunnak vek rori ah tla ka lo ruat.Ka lung i ti awiter theitu khal nangmah lawng na si vekin ka riah i seter theitu khal nangmah lawng na si. Nang cu maw ka neihsun le ka duh bikmi na si. Ziangah veikhatte rori hman “ka lo duh” in ti thei ve duhlo. In ti theilo?”\nMawite ih mitthli cu kham theihlo in an luang kuahko lala. “U Thang, a si lole tu Feb 14 a kim le ka lo sim leh ding a ngah maw?” ” ummm…. ziangah maw Feb 14 na hngah kherkhernak? Tu cu April thla a si ih hmaikum Feb 14 a kimnak dingah thla 10 rori a duhlai. Ka hngak cawk ziklo cu tiangtiang cu! A si lole hmai thlacemni khi a suahcam si, cumi le in sim hmen! Lole tu ah tla in sim lawlaw mai awla” duatzet cun a mitthli a von hnulsak. Mawite khal cun a suahcamni ih sim dingcun a lung a kim ve.\nMawite cu Beauty Salon ih hnat’uanmi a si tikah ceiawkdan cu a thiam ngaingai. A ceiawkdan, a hnipuan hrukdan tete pawl hi a mah thawn a milaw thei ngaingai ih mi mit a la, mi ih zoh co zettu khal a si. Thang Kuk khal bible tlawngta a si vekin a hnipuan hrukdan, a nundan pawl khal t’ihzah a tlak ngaingai. Tu tlacun bible tlawng saya a t’uan thlang ding fawn biakinn ih a thusim caan tete khalah a thusimmi ngai duh aiin a mah zoh duh rori ih biakinn a ra pantu fala khal siar cawk a si lo.\nMawite cun a hnat’uannak dawrah mi pakhat ih sam a tansak rero. Rinlo paralah a hnar ihsin thi a rong dawk zulzo. Tissue a la ih a hnul. A thi cu kham theihlo in a rong luang lala. A pinu ih a fial vekcun a hnat’uan a cawl ih phungphai (si-khan) ah a va hmuhaw.\nZarhpi sun biakinn khawmnak hmuhah\n“Mawite, ziang na cang saw? Na damlo maw? Na t’awl deuhdeuh a bang. Ziang na cang?” “Ka dam ko ee. Ziangkhal ka canglo. Ihhmuh ka khawhlo deuh ruangah a si ding.” Thang Kuk cun hni siamsi te’n “Ka suahcam a kim zikte thlang kha maw..” a von ti. Mawite cu nikhat hnu nikhat a t’awl deuhdeuh. A hnat’uanpi pawl le a hnat’uannak a pi le khal an mang a bang thluh. “Zaing na cang?” ti ih an suh le “ka dam ko” a ti san men t’heu.\nThang Kuk ih a hngahhlap zetmi ni a suahcam cu a rong kim ngaingai. Mawite thawn an pahnih in rawldawr man khungzetnak hmun pakhat ah hmatawn in an to.\n“Mawite, na damlo maw? Zaingah na t’awl vivo? Ka suahcam a kim zo. Simdingte in nei kha! ka theicak tuk zo. In sim thlang aw” Mawite cu a mitthli a hal t’iamt’iam lala. “U Thang, in hua mawi aw. In hngilh mai aw ka lo ti sehla teh…” Mawite ih t’ong dingmi theihhiarzet le ha lang ko ih a hni siamsimi Thang Kuk ih mithmai cu ni eng rinlopi’n khawdur in a von khuh thluh bang a hlo, a thim dukdi! mangbangzet, zum ngamlozet le thinphangzet mithmai thawn “Mawite, ziangti’n ee? Na t’ongmi hi na thinlung takih in sim duhmi a si ahcun ka mitmu rori ah i zoh awla i sim sal aw veikhat te’n…”\nMawite cun Thang Kuk ih mitmu rori ah a zoh na’n zianghman a t’ong ngamlo.\n“U Thang, a si ko. Thudik hi cu thuhcawk a si lo. Ka lo simsuak lawlaw mai ding. Kei cu thisen censa natnak neimi hokhaw ka si. In duh duhhlah aw” Mawite cu a tonak ihsin a ding ih tlan mai a tum. Thang Kuk khal a tonak ihsin a ding lohli ih Mawite ih kuk cu a va kaih lohli. “Mawite, ziangah maw cuvek tla in simlo? Cumi natnak na neih ruangah ka lo iai dingih ka lo hnawngding ti’n na ruat maw? Ziangvek dinhmun khalah ding awla kei cun ka lo duhtuk thotho ti hngilhhlah maw. Na natnak ruangah khal thinnau, beidawng in umhlah maw. Kei cu na lamah ka t’ang ringring hokhaw” duatzet cun a von pawm. Mawite cu Thang Kuk ih awkam a theih vete’n a lungawi tukah a ning lamlam a hang ih kiangkap le dawr kiltu pawl khal hmasawng thiam nawnlo in a t’al. A nguk in a nguk.\n“U Thang, thungai maw? ziangvek thil khal ka hmaiah thleng sehla ka lamah na t’ang ngaingai ding maw? Thungai maw?” ik-ik phah rero le t’ah “aw” thawcun a von sut. “Mawite, na aa tuk aw. Ziangah saw na parih thil thlengmi hi in sim velo? Na hrang ahcun ka nunnak liam ding hman ka poisa lo na thei maw? Nang cu ka nunnak hrangih ka thawtmi ka thaw vek na si. Na thei thlang maw?”\n“U Thang, kei cu nangmah in ka natnak na theih le in duhlo pang ding ti ka phan ruangah zaan khal ka itthat thei dahlo. Rawl khal thaw te’n ka ei thei dahlo. U Thang, kei khal ka duhtuk ve timi hi na thei ve maw? Ka damlo ti na thei na’n in hnawng cuanglo ti ka theih cu ka natnak tampi a damzo in ka thei. Nangmah ka kiangih na um cun ka natnak vekmen cun in ti buai thei dahlo ding. U Thang, kei khal maw nangmah lobak duhmi dang khal ka neilo. U U ka lo duh tuk. Ka hrangah ziangtluk in na thupi na thei maw? Dam kherkher khal sehla nang in i huat cun nunman ka nei cuang ziklo. Ka damlo na’n in hnawng cuanglo ti ka theih tluk ih thil sunglawi ka hrangah ziangdang hman a um nawn ziklo. A um khal a rak um dah hrihlo.\nU U ka lo duh tuk. Nang cu ka nunnak rori na si. Thihnak lo cun in t’hen hlahseh maw kan pahnih duhnak” Mawite in Thang Kuk cu mi ih lawnding phang bangin fek zet in a kai. A pawm. Kiangkap ihsin mak tizet ih a rak zohtu pawlkhal an hmu thei nawnlo. An hmuban nawnlo. An leilungpi sung ahcun an pahnih lawng an um zo.\nKan Pahnih (I)\non April 30, 2012 at 1:08 pm\nThluaite na thiam tuk na thuanthu ngan mi te cu…\nSiar a nuam in thinlung sungah a cam nasa..\nDuh dawtnak tak2 si hi mi duhdawt nak te cu tha tuk…\nNa thiam tuk.pakhat te ka lo sut duh.” Mawite” &”Thangkuk”….na thei maw.\non May 7, 2012 at 9:36 am\nE heu hi cu ka thuanthu in ngansak a si lo sawm.thiam thei tuk aw.


Nazi 5 Hnuah Kalaymyo Cetzung Sung Ih Inn Kang An Mit Fel Thei – Vapual Auaw\nTuini August 20, zanlam nazi 5 hrawngah kalaymyo cethmuh zung ah datsi retnak inn a kang ih theitawkin mei mit rero a sinan, Inn a kang hnu nazi 5 lawngah mei an mit fel thei fang tiah theih a si.\nInn kang cu Kalaymyo cethmuh zung sung datsi retnak inn a si ih a kang veten mipi tlunah meimit mawtaw in an pan cih ,an mit ciamco nan, datsi retnak inn a si tikah duhvekin mipi in an naih ngam lo, an mit ngam lo ih meikang cu nazi reizet sung buaipi a si. Ahleice in mipi cu Inn kang naih lo dingin theihter an si ih ṭuanvoneitu lawngin thilri le humhimawknak thawn Inn kang cu theitawkin an mit.\nInn kang cu duhvekin pan ngam le naih ngam ding a si lo tikah kiangkap inn dang kang lo dingin kilhim cu meitat le mipi ṭuanvo a si ih kiangkap inn kang lo dingin kilhim ruangah le inn kang meisa mit ruangah mi 12 hrawng hriamhma an tuar. Hriamhma tuar zaten kalaymyo pituh sizung panpi cih an si ih dinhmun ngaihtuah um le bese tuk an um lo.\nMipi , meimit mawtaw le ṭuanvoneitu pawl ṭanrualnak ah inn kang cu Myanmar caan nazi 10:35pm ah an mit fel thei nazi 5 sung rori buaipi a si tiah kalaymyo thuthang phuangtu IPRD cun a tarlang. Inn kang ruangah mithi an um lo ih sumpai in cemral zat khal theih a si hrih lo. Inn kang sung a rei zet nan ,inn dang kang kai lo dingin an kilhim thei ih inn kang khal an mit fel thei zo a si.


Benjamin Sum Ih Anka – Meifar\nNovember 14, 2021 admin Lawrkhawm 0\nBenjamin Sum, “Ka Pathian hi a ṭha tuk. ‘2021 Thazual Best Male Artist Lengzem’ laksawng ka ngah ruangah lungawithu ka sim.\nMizoram ka thlen tikah ka khuaruahnak a buai tuk, thusutnak tampi ka nei. Asinan ziangkim hi Pathian ih khuakhandan vek a si (Accident thil asilo). Myanmar mipi pawl hrangah ka cangvai thei hi ka lungawi tuk, Pray more for Myanmar” tin a tarlang.\n𝟕𝐭𝐡 𝐀𝐧𝐧𝐮𝐚𝐥 𝐓𝐡𝐚𝐳𝐮𝐚𝐥 𝐀𝐰𝐚𝐫𝐝 ah Mizoram huap in hlasakthiam an hril ih mipa lengzem hlasakthiam bik ‘Best Male Artist” ah Benjamin Sum in laksawng a ngah, ‘𝐂𝐡𝐡𝐢𝐧𝐠𝐦𝐢𝐭 𝐈𝐧 𝐁𝐢𝐚𝐡𝐭𝐡𝐮 𝐊𝐚𝐧 𝐇𝐥𝐚𝐧’ timi hla ihsin himi laksawng hi a ngah. Kum 20 mi Benjamin Sum cu a thlennak hmunkip ah Pathian in a cawisang vivo. Mizoram a thleng hnu khalah zaihla thawn a ngahmi sumsaw cu miharsa pawl bawmnak ah a hlu ṭheu.\n“My God is super amazing. I wanna thank God for this “2021 Thazual Best Male Artist Lengzem”. I was so lost with alot of questions when i got here in Mizoram but it’s all His plan (it ain’t accident). I’m so glad I got the chance to perform for my people in Myanmar. Pray more for Myanmar. “Mom is love”\nRalkap Pawl Cu PDF Vekin Lem An Cang Ih PDF Sakhan Pakhat An La


Biden nih:Trump a tei timi tuzing thawngpang kong ah’Thawngpang dik taktak’Falam Thawngzam. – Lai Lungrawn Post\nNovember 20, 2020 November 20, 2020 admin Hmuhning\nFalam thawngpang zam nih a van tial mi asi cheukhat nih Biden nih a tei an ti caah fiangphut in a rak chim cang hi laica in ka van let tila lo’An thinhung sual lai.Amerika hrilawknak cu zarh thum zik a si thlang nan rizal felfai a suak thei hrih lo. Media-pawl cun Biden in a neh an ti nan thungai ah cun Electoral Voter 270 ngah dingah Trump 232-228 Biden tiin an tang hrih sawn a si. Asinan vote tla mi zoh ahcun, a tang lai mi EV 78 umnak State 6 ah hin Biden in hmai a hruai thluh ruangah a si.Nidangah cun hrilawknak ah vote dik lo malte khal a um ti hmuh a si ahcun nehnak pek an si dah lo. Tu cu Trump lam cun tampi hmuh a si an ti.


Mahte Daihcang Lungput Buainak - Chinland Today Media\nNovember 16, 2009 10:28 am·0 comments\nNa hnattuanmi ka thei. A daih khal na dai lo, a sat khal na sa fawn lo, ti ka thei. Na daih asile dai lawlaw aw, na sat asile sa lawlaw aw, ti ka duh. -Thuphuan 3:15\n– Ezkiel 3-4\n– Hebru 11:20-40\nLaodicea khuapi in tidai ruangih harsat buainak a nei. Laodicea khua kiangih khua pakhat cun tisa cirhti a nei ih, a dang khua pakhat cun a dai ih a thiangfaimi tidai a nei. Sihmansehla, Laodicea khua cun sa lo, dai lo, hlum menmen, zian rim a nammi tidai a neih ruangah a buai.\nCuruangah Laodicea zumtu pawl kha Jesuh in, “A daih khal na dai lo, a sat khal na sa fawn lo ti ka thei. Na daih asile dai lawlaw aw, na sat asile sa lawlaw cila ka duh a si,” (Thup. 3:15) tiah a kawk hngai tikah an thin a khoihzet ding. Luaksuakza an tidai vekin an nun in a luak an suakter (c.16).\nLaodicea zumtu pawl ih buainak cu Jesuh ttul loin, “Ka lian ih ka neinung a si; zianghman tlaksammi ka nei lo,” (c.17) timi mahte daih aw lungput neih (self-sufficiency) hi a si.\nKan ttulbikmi ah Jesuh Khrih ret loin ttulmi hmuahhmuah nei in kan simrel awk tikah kan Bawipa a ning kan haanter. Mahte daihcang aw ti ih ruah awknak le thinlungput in Jesuh Khrih lawngih pek theimi thil ngah theinak ding a dawnkham. Paisa lawng nei in ziaza ttha na neih lo ahcun; na tangka cazin lawng tthang in na dingfelnak a ttumsuk ding; na tawkzet nain na fim lo ahcun, na thil lei tumnak hmun a sual ding. Jesuh in thil ttha sawn a lo zorh (c.18).\nNa thinlung sangka a king rero (c.20). Lutter aw. Na ttulmi taktak a lo pe ding.\nRaalring tein kan hrial dingmi cu,\nMahte daih aw lungput a si;\nA sualmi porh awknak kan neih ahcun,\nPathian kutcak kan hmu lo ding.\nPathian cu in petu a si tikah kan ttulmi zat a daih kan nei.\nKharkhen Nun Ihsin Zirnak


Burma Ram Feh Dan Ding Part 33 - Chinland Today Media\nBurma Ram Feh Dan Ding Part 33\nArab Spring leh Burma\nKan theih cio vek in kan dung zarh ah President Thein Sein le Pi Suu Kyi cu Naypidaw ah nazi 2 sung an kawm aw aw.Hi hi kum 1 sungi vawi 3 an kawm awk nak kha a si.Nikum August thla ni 19 i rinlopi i an pa hnih an kawm awk i sin Burma ram politic cu a thleng aw thluh a si mai.Himi ziang ruang ah a si ti tui tum ah zoh thlang seh la.\nTunisia ram khi Africa si si ,Muslim ram an si.President Ben Ali in kum 24 lai a rak uk nak ram a si.Economic ah Burma hnak cun an tha tuk.An that tuk ruang ah university graduate an tam tuk i,cumi ah economic thanso nak in a dawi ban lo.Graduate sisi hna hmu lo an tam tuk.Hihi pakhat ah cun corruption tam tuk ruang khal ah a si.President pa i nupi hi a corrupt tuk ti a si i,an mah le an sungkhat lawng an lian aw tir.\nHi tik lai ah degree ngah tlangval pakhat pa cu hna a hmuh lo ruang ah thlai hnah thlai rah leng te thawn zuar in pum a cawm aw i, vawi khat cu cupa cu na um lo nak ding ah na um tiin police nu in a beng.Hipa thinna tuk cun a ur aw aw.i a ur awk i sin mipi thin heng cun khaw tin ah sandah an piah.Ni 10 hnu hrawng ah hi pa hi a thin.Hihi December 20010 le January 1911 ah a si.Hipa hi a thi i mipi thin heng sinsin cun thawng tam zet zet in khawpi tin ah sandah an piah vivo.\nKhui tawk in ha ka theih ti ka thei nawn lovi Tunisia i mipi sandahpiah hi Burma ram hotu pa Gen.Than Shwe cun thin phu hlup hlo in a rak thlir ring ring ti a si.President Ben Ali cu Saudi Arabia ah a tlan a tul ta,Hi hnu ah Egypt mipi pawl in an President Hosni Mubarak cu duh lovin sandah an piah ciam co i,February 2001 ah Mubarak khal cu an bang ta. Hi hi Gen.Than Shwe le a ho pawl cun kan theih hnak in an thei.\nArab spring hlan ah cun ka run ngan zo vi,ralbawi pawl cun Pi Sui Kyi hi ziang tik hman i Burma politic i tel lo ding in thang an kam.Kan kam ngah ria e an ti ding.Suu Kyi kha hrilawk ah a tel thei lovi,cuti tho tho vin 2015 i hrilawk khal ah tel thei lo ding in an tuah cia .Cumi cu kan thei thluh ko.2015 ah Suu Kyi hi kum 70 a kim ding,Hril awk leh 2020 ah cun kum 75 a kim ding.Cumi a si ah cun Pu Victor Biak Lian i ka hnen I a sim mi a dik sin sin ding.Burtma ralkap le mipi in democracy an ngah ngai ngai tik ah cun Suu Kyi cu kum 75 lai si in a tha hnem nawn lo ding a ti.\nCutin an tum cing in tu ah cun Suu Kyi cu President in vawi 3 a tong zo i,cumi lawng si lovin parliament in a poimawh bik committee pakhat ah chairman ah an ret t ria.\nZiang ruang ah ti le ziang ti vek in August 2011 ah President Thein Sein le Pi Suu Kyi hi an be aw aw ti cu suak leh ah kan ngan ding.


Hlawhtlinnak - Chinland Today Media\nNovember 4, 2009 12:10 pm·0 comments\nHlawtlinnak timi cu thil kan tuah, kan tuannak ih a rahsuakmi thil duh-umzet a si. Phun dangdang in kan thlir asile: Ralkap pakhat in a raal pawl a va neh hi a hrang ahcun hlawhtlinnak a si vekin Tlawngta pakhat hrang khalah a zirmi ca a thiam ih camipuai ong in a thiammi pawl thate’n a hmansuah theih hi hlawhtlinnak a si. Curuangah hlawhtlinnak kan ngah theinak dingah tuan ding tampi kan nei:\nMirang thufim in: “Tikcu hi paisa a si” a ti. Khrihthian, Milem bia, Mi farah, Milian ti um loin kan ngahmi zingkim hi Pathian ih thluasuah a si. Mi thenkhat cun an caantha cu felfaite’n anmai’ hrang le midang hrangah sunglawizet in an hmang. Paul khal cun a caantha hi felfaite’n hmang dingah in forh a si (Efe 5:15-16).\nIn sersiamtu kan Pathian hi hnatuan ringring Pathian, mi taima Pathian a si. Bawi Jesuh kan zoh asile a hnatuan a thok hlanah a Pa ih hnatuan siseh, an innsang hrangah hna tampi a tuan.Curuangah kan Bawipa Jesuh in “Ka hnen ihsin zir uh” in ti(Mtt11;30). Napolean tla cun hnatuantu pawl hi a upatzet. Lamzin ih a hmuh khal len an hnatuan ti buai lo dingin a hel theu. President Reagan khal President a tuan lai zung a tum hnu ah a nupi thawn hmuan ah hna an tuan ringring. Ziangvek hnatuan khal hi tihzah upatnak thawn taimak suah in kan tuan a tul.\nTulai ih kan rampi acozah khal in a buaipimi cu: Ca tampi siar ding, hmuntin ah Library neih thei ding hi a fehpimi a si. Kan Bawipa Jesuh khal cu Sinagogue le temple tivek ah ca a siar ti kan hmu thei. Minung ih kan tonmi pawl cu can tawite sung lawng an si. Mifim pawl in “Cabu pawl cu mifim mithian pawl ih thluak retnak robawm a si” an ti. Pathian ih in pekmi Bibal siseh, leilung mifim pawl ih thluak retnak robawm cabu tampi kan siar hi a thupizet. Mahatma Ghandi cun, “Cabu hi ka rual thabik a si” a ti. Japan ram a thanso- tertu khal hi casiarnak a si.\nTumtahnak tha hnget neih hi hlawtlinnak ih hrampi pakhat a si. Leitlun lam ih hminthang tumruh (tumruh = tumtahnak hngetkhoh nei) pawl malte kan zoh hnik pei: Christophar Columbus hi Italy mi a si. A san lai ahcun Engine nei Long a um lo na’n a tumtahmi cu leilungtlun heel-suak ding hi a si. Harsatnak a phunphun pahsuak in a feh vivo ih saruh hnak ih ruh sawn tumtahnak neitu Columbus cun Jamaica,Trinidad le south America pawl a va hmu suakmi hi tuni tiang ih hmin saalmi a si. Abaraham Lyncoln khal hi mi tumruhzet a si. A khualtlawnnak ih a hmuh Sal pawl ih ruang Bawipa hnenah hiti’n thla a cam. “Maw ka Pathian, hi tluk in hrem a tuarmi minung pawl hrangah hnatuannak theihtawk in ka tuan ding” ti’n Pathian hnenah a au. Nepolean cun “Kan hlawhsamnak cu kan tumruh tawk lo ruangah a si” a ti. Tumtahnak cu kan nun in khaisangtu a si.\nRin-umnak le Thianhlimnak:\nKan Bible sungah rin-umnak le thianhlimnak ruangah hlawhtlinnak ngahtu tampi an um.Josep ih nunnak kan zoh asile mi rin-umzet le mi thianghlimzet a si.Amah le a Pathian hnenah siseh, a bawipai’ mi rinu m le thianghlimnak neitu a si vekin hlawhtlinnak a ngahnak khal a si.Daniel le a rualpi pawl khal Pathian hnenah rinumzet le thianghlimzet in an um r uanhah an u mnak Babylon ramsung tiangin an biakmi an Pathiancu biak a si.Kawhhran santhianthu ih kan hmuh ringring mi Augustine cu Pathian hna rin-um le thianhlim zet ih a tuannak ruangah tuihni tiang a hmin a thannak a si. Kan biak kan Pathian hmai ah siseh rualpi hnatuanpi pawl hnenah siseh rinumzet le nunthianghlim-nak thawn kan um ding a thupi a si.\nKan Bible in lei leh van le a sungih ummi thil cu Pathian sersiammi a si ti’n fiangzet in in sim.Kannih cu sersiammi kan siih in neitu le sersiamtu cu kan nunnak ah tihzah upatnak thawn kan leitlun nunnak hman ding hi a poimawh zet.Kan Bible in Bawipa cu a Pathian ih a neitu miphun cu mi thluasuah phun an si a ti. America acozah cun sersiamtu Pathian an tihzah ih an ziangkim an rinsan tik cu an law(daan)ah siseh,an peisa khal ah kan hmu thei. Kan ram kan miphun in hlawhtlinnak kan ngah theihnak hi Pathian tihzahnak lawng in a si.\nAtlun ih thupi sirhsanmi kan thluak ih thuruah daan, Caan hmanthat, Hnatuan taimak-nak, Casiar, Rin-umnak, Thianhlimnak le Pathian tihzahnak thu pawl hi san hmaisa a liamzomi caan ihsin tulai san tiang khal ih ram le miphun hrangih duhdawtnak thawn an cah awmi an si.Kan miphun, kan ram a thanso sinsin theihnak dingah a tlun ih thuhla pawl hi thinlung sungah ret in a tak in zuam tlang uh si.\nBy Aa Ram (Hmun tha)Hram: Vankau Arsi (Vol.10, No.1, Dec.2007)


Tlangpar Ralthuam Kai Pawlkom Pakhat In Ralkap Hnenah Biakawk An Duh Thu Ca An Kuat – Vapual Auaw\nTlangpar Ralthuam Kai Pawlkom Pakhat In Ralkap Hnenah Biakawk An Duh Thu Ca An Kuat\nMay 28, 2021 vapual auaw Ramsung Thuthang 0\nMyanmar ralkap thawn kap aw nawn lo dingin remawknak NCA ca rak ngan tlangpar ralthuam kai 10 pawl ih dinmi remdaihnak buaipitu ding PPST cun ralkap thawn biakawk an duh thu ralkap hnenih ca a kuatmi cu mipi lakah a darh.\nBiakawknak an duhmi cu ralkap thawn remawknak an rak neih bangin NCA thuhla a si thu ca sung ah a tel ih thu 7 hmangin ralkap cu biakawknak neihpi an duh thu an theihter. Thu 7 ahcun tuih dinhmun ram buainak cu ralkap ,party , mipi le tlangparmi hrang khalah thatnak a um lo thu,ram thasal lohli dingin biakawknak neih a tul thu, Myanmar ram buainak ah ramdang cu anmah hlawknak duh in an tel timi thu, Cuvek cu kan rak humhim tlang a tul timi thu pawl a tel.\nPPST pawlkom cu ralkap thawn kap aw loin remawknak hawl vivo dingih NCA hminkhen rak ngantu tlangpar ralthuam kai 10 pawl ih dinmi NCA aiawh in ralkap betu ding lole remdaihnak zuamtu ding a si. PPST in ralkap ca a kuatmi cu NCA hminkhen ngan tlangpar ralthuam kai 10 pawl in an lungkimpi thluh maw timi cu felfai in theih a si hrih lo thung.\nNCA hminkhen ngan tlangpar ralthuam kai 10 pawl cu All Burma Students Democratic Front ( ABSDF ), Arakan Liberation party ( ALP ), Chin National Front ( CNF ), Democratic Karen Buddhist Army ( DKBA ), Karen National Union ( KNU ), KNLA Peace Council (KPC ), Lahu Democratic Union ( LDU ), New Mon State Party ( NMSP ), Pa-O National Liberation Army ( PNLA ) le Restoratio Council Of Shan State ( RCSS ) pawl an si.\nChin Ramkulh Paletwa Khawpi Le Tedim Khawpi Sungah Bomb A Puak


Pacang Pakhat Cu Khua Dangah Hnaṭuan In Aum Ringring Ih A Hlawhtling Hnuah Kutdawh Putar Vekin Inn Ah Ava Tlung Cu – Meifar\nPacang Pakhat Cu Khua Dangah Hnaṭuan In Aum Ringring Ih A Hlawhtling Hnuah Kutdawh Putar Vekin Inn Ah Ava Tlung Cu\nLiu Muhai le a nupi in fapa 3 an nei, a nupi in a thihsan hnu ihsin khua dangah hnaṭuan in a khuasa. A fale pathum cu a pilepu hnenah a tanta ih sumpai a kuat ṭheu. Taima zet ih hna a ṭuan hnuah a hlawhtling zet ih milian zet ah a cang nan a fale pawlin a thuhla cu an thei lo. A fale pawl cu nupi an nei thluh ih inndang an tlei.\nLiu Muhai khal kum 70 a kim thlang ih a caan neta lam a si zo ti a theihawk ruangah an khua ah ava tlungsal. Asinan, a fale kiangah aum dah lo ruangah a fapa pawl ih thinlung put theih a duh ruangah an khua a lut hlante ah a hnipuan pawl a thlengaw thluh. Cenbek a hnihaw ih kutdawh putar vekin aum.\nAn khuapawn ih um inn pakhat hnenah a fale pawl ih inn umnak a sut thluh ta, cutin a fapa upa bik tei inn ah ava feh ih an sangka cu a king. A fapa upabik in sangka ava ong ih “Ka fapa, na pa ka ra tlung zo” a ti. A fapa cun a lu ihsin a kezim tiang a zoh rero hnuah “Hey, kutdawh putar. Ziangtin ka pa vekin lem na ra cang ngam, na ningzak lo maw si. Ka pa cu khawpi ah aum ih milian zet a si zo” tin a dawisuak.\nA fapa pahnihnak inn ah ava fehsal ih sangka ava king, a fapa in sangka ara ong ih, “Ka fapa, na pa ka ra thleng” a ti cu mangbang tukin a zoh ringring lawk. Reipi a zoh hnuah, “Ka lo thei lo, tlan hngal aw” tin a nam. A pa in “Ṭhaten in zoh awla na pa ka si hi. Ka sumdawngnak ka tlasia thluh ih tui dinhmun ka thleng” a ti. A fapa cun “Na sumdawngnak a siat ruangah ziangah na ra tlung. Hmun dangah tlan aw” tin sangka cu napin a khar puppi.\nHringtu a pa cu a riahsia tuk ih a fehnak lamtluan ah a mitthli a fawr vivo, a fapa 2 ih thinlung put cu a theifiang zo. A fapa nauta bik inn ah ava fehsal ih, “Ka fapa, na pa ka ra tlung” a ti cu a fapa in a zoh ringring hnuah mitthli thawn a pom. “Ka pa, ziang na cang? Inn sungah ra lut aw” a ti, a nupi hnenah tidai rak suang awla ka pa hi tak a kholh duh ding. A rilrawng ding ruangah bazar ah rawlhmeh ka va lei lohli ding” tin a poksuak.\nA pa cu tihlum in tak arak kholh aw, a fapa in ngasa le sa dangdang a lei hnuah inn ah ava tin ih rawl thaw zetin an suangsak. Hringtu a pa cu a lungawi tuk ih, “Ka fapa, ka sumdawngnak ka tlasia thluh ih zianghman ka nei nawn lo. Cuti cingin in cohlang lai maw?” tin a sut. A fapa in “Ka pa, ka sentet lai ihsin in rak cawm thangliantu na si. Na tar hnuah lo cawmtu ding ka si, zianghman lungphang hlah aw. Tu ihsin cun kan inn ah na um ringring ding” a ti.\nA mo khalin “Ka rang, hnangamten um aw. Sumpai in rak kuat ṭheumi zarah sumdawngnak tla kan tuah thei phah, kan lo kilkhawi ding caan a thleng zo” arak ti ve. Putar cu a lungawi tuk ruangah a mitthli a tla ih a bag sung avun ong cu sumpai tampi arak um, “Ka rak khawl rero mi sumpai pawl a si, US $136,084.00 (880,000 Yuan) lenglo a si. Nan kut ah ka lo hlan, kei cu ka ni tlak lam ka nai vivo ruangah ka hrangah san aum nawn lo” a ti.\nA fapa in “Ka pa, in rak cawm rero zo ruangah himi sumpai cu kan ṭul nawn lo. Ka upa zo ih hna khal ka ṭuan thei zo. Ka u pahnih hnenah pe sawn aw” arak ti. Asinan, a pa cun a ule pahnih ih thinlung put a theih zo ruangah a pe duh lo, ziangkim a simfiang hnuah a fapa nautabik hnenah a pe ih a fapa khalin a netnak ahcun a cohlang. A fapa 2 in a pai thuhla an theih veten ngaithiam an va dilsal nan a pa in arak ngaithiam nawn lo ih sumpai khal zianghman a pe duh nawn lo. (#China thuanthu pakhat a si, Good Times ih an tarlang mi a si)\nUkraine MP In, “Russia Ralkap Pawlin Nunau 60 Hrawng An Pawngsual Hnuah An Thlai That” A Ti\nMifim Pawlin ‘April Thla Ih Suak Pawl Cu An Itum Hleice’ An Ti